Πάνω από 400 Ελληνίδες απέκτησαν παιδί μετά τα 50 το διάστημα 2010-14\nΤετάρτη, 13 Ιουνίου 2018 09:09\nΑίσθηση προκάλεσε πριν από λίγες ημέρες η είδηση ότι η διάσημη ηθοποιός Μπριγκίτε Νίλσεν περιμένει στα 54 της χρόνια το πέμπτο της παιδί. Παρότι όμως πολλοί ξαφνιάστηκαν και αναρωτήθηκαν πως συνέβη αυτό, η αλήθεια είναι ότι η περίπτωσή της δεν είναι μοναδική στον κόσμο, αλλά ούτε και στην Ελλάδα.\nΣύμφωνα με στοιχεία της Ελληνικής Στατιστικής Αρχής (ΕΛΣΤΑΤ), την περίοδο 2010-2014 περισσότερες από 400 Ελληνίδες απέκτησαν παιδί σε ηλικία άνω των 50 ετών. Το 2010 ο αριθμός τους ήταν 92, το 2011 μειώθηκε σε 72, το 2012 ήταν 83, το 2013 ήταν 89 και το 2014 ήταν 66.\nΑντίστοιχα, στις ΗΠΑ οι γυναίκες που γεννούν παιδιά μετά τα 50 τους χρόνια αυξάνονται διαρκώς και πλέον υπερβαίνουν τις 650 σε ετήσια βάση, σύμφωνα με τα ομοσπονδιακά Κέντρα Ελέγχου & Πρόληψης Ασθενειών (CDC) της χώρας. Από τις γυναίκες αυτές, περίπου μία στις τρεις αποκτούν το πρώτο τους παιδί και μία στις τέσσερις το δεύτερο.\nΠώς μπορεί όμως μια γυναίκα να μείνει έγκυος σε μια ηλικία που οι περισσότερες έχουν ήδη μπει στην κλιμακτήριο; «Οι γυναίκες ηλικίας άνω των 47-48 ετών πολύ σπάνια μένουν έγκυοι δίχως εξωσωματική γονιμοποίηση», απαντά ο μαιευτήρας-χειρουργός γυναικολόγος Δρ Ιωάννης Π. Βασιλόπουλος MD, MSc, ειδικός στην Υποβοηθούμενη Αναπαραγωγή και ιδρυτικό μέλος του Institute of Life-ΙΑΣΩ.\n«Θεωρητικά, δεν είναι αδύνατη η εγκυμοσύνη με φυσικό τρόπο σε αυτές τις ηλικίες, ούτε στα 50 χρόνια. Ωστόσο θα πρέπει αφενός η γυναίκα να μην έχει μπει ακόμα στην εμμηνόπαυση, αφετέρου να υπάρξει ένα καλής ποιότητας ωάριο που θα δώσει ένα καλής ποιότητας έμβρυο. Στην πράξη, όμως, οι εγκυμοσύνες μετά τα 47-48 έτη έχουν επιτευχθεί σχεδόν εξ ολοκλήρου με εξωσωματική γονιμοποίηση, στην οποία είτε χρησιμοποιήθηκαν ωάρια της γυναίκας τα οποία είχε καταψύξει σε νεότερη ηλικία (κατά κανόνα μέχρι τα 35 της χρόνια ή έστω λίγο αργότερα) είτε ωάρια που προήλθαν από δωρεά».\nΑυτό γίνεται επειδή όσο μεγαλώνει η γυναίκα, τόσο φθίνει η ποιότητα των ωαρίων της και τόσο μειώνεται το ποσοστό τους που μπορούν να δώσουν βιώσιμα έμβρυα.\nΈχει διαπιστωθεί ότι στην ηλικία των 45 ετών μόνο μία στις δέκα γυναίκες δίχως ιστορικό υπογονιμότητας μπορούν να μείνουν έγκυοι με φυσικό τρόπο. Ωστόσο οι μισές από αυτές θα αποβάλλουν και από τις υπόλοιπες το 10% θα έχουν έμβρυα με χρωμοσωμικές ανωμαλίες.\n«Δεν ευθύνονται σε κάτι απ’ όλα αυτά οι γυναίκες, αλλά η φυσική φθορά των ωοθηκών τους λόγω ηλικίας», εξηγεί ο Δρ. Βασιλόπουλος. «Το επακόλουθο όμως είναι πως, ακόμα και με τη βοήθεια της εξωσωματικής γονιμοποίησης, όταν χρησιμοποιούνται φρέσκα ωάρια σε γυναίκες ηλικίας άνω των 44 ετών, το ποσοστό εγκυμοσύνης είναι κάτω από 1,5%. Αντίστοιχα, αν χρησιμοποιηθούν φρέσκα ωάρια σε γυναίκες ηλικίας 49-50, το ποσοστό εγκυμοσύνης είναι μηδαμινό. Και αυτός είναι ένας από τους λόγους που χρησιμοποιούμε κατεψυγμένα ή ωάρια από δωρεά».\nΜε «γερασμένα» ωάρια είναι αυξημένα και τα ποσοστά αποβολής των εμβρύων, επειδή τα ωάρια είναι πιθανότερο να φέρουν γενετικές ανωμαλίες οι οποίες εμποδίζουν την ολοκλήρωση της εγκυμοσύνης. Μάλιστα, όσο προχωράει η ηλικία τόσο αυξάνεται το ποσοστό αποβολής. Μελέτη του Πανεπιστημίου Χάρβαρντ είχε δείξει πως στις γυναίκες ηλικίας 40 ετών που κάνουν εξωσωματική, το ποσοστό αποβολής είναι 24%, αλλά στις 44χρονες φθάνει το 54% και ύστερα είναι πολύ μεγαλύτερο.\nΈνα άλλο πρόβλημα είναι ότι με την πάροδο της ηλικίας και ιδιαίτερα μετά τα 40 αυξάνονται σημαντικά οι πιθανότητες γενετικών ανωμαλιών στο έμβρυο, όπως το σύνδρομο Down. Γι’ αυτό το λόγο γίνεται προγεννητικός έλεγχος στα γονιμοποιημένα ωάρια που πρόκειται να χρησιμοποιηθούν στην εξωσωματική ενώ, αν τυχόν μια γυναίκα μείνει έγκυος με φυσικό τρόπο, χρειάζεται οπωσδήποτε αμνιοπαρακέντηση.\nΤα καλά νέα είναι ότι χάρη στις εξελίξεις στην εξωσωματική γονιμοποίηση, στην κατάψυξη ωαρίων αλλά και στη δωρεά ωαρίων, οι γυναίκες προχωρημένης ηλικίας έχουν αρκετές πιθανότητες να ολοκληρώσουν με επιτυχία μια εγκυμοσύνη. Απαραίτητη προϋπόθεση, όμως, είναι να γίνεται προσεκτικά η επιλογή τους. «Η επιλογή αυτή πρέπει να γίνεται έπειτα από ενδελεχή ιατρικό έλεγχο, διότι είναι πολλές οι παράμετροι της υγείας που πρέπει να ληφθούν υπόψιν και πολλοί οι δυνητικοί κίνδυνοι», τονίζει ο Δρ. Βασιλόπουλος.\nΈρευνες έχουν δείξει ότι η εγκυμοσύνη μετά την ηλικία των 50 ετών φέρει περισσότερους κινδύνους για τη μητέρα και το έμβρυο, διότι οι πιθανότητες σοβαρών επιπλοκών της κυήσεως αυξάνονται κατ’ αναλογία με την ηλικία της μητέρας. Τέτοιου είδους επιπλοκές είναι ο διαβήτης και η υπέρταση της κύησης, η αποβολή, η προεκλαμψία και ο προδρομικός πλακούντας.\n«Σε σύγκριση με τις μητέρες ηλικίας 20-29 ετών, οι έγκυοι που έχουν κλείσει τα 50 τους χρόνια έχουν σχεδόν τριπλάσια πιθανότητα να γεννήσουν πρόωρα ή πάρα πολύ πρόωρα, δηλαδή πριν από την 37η και την 28η εβδομάδα της κυήσεως αντίστοιχα», εξηγεί ο Δρ. Βασιλόπουλος. «Επιπρόσθετα, έχουν διπλάσιες πιθανότητες να αποκτήσουν μωρό με χαμηλό βάρος γέννησης ή/και μικρόσωμο συγκριτικά με τον μήνα της κυήσεως όπου επέρχεται ο τοκετός».\nΕπιπλέον, στις μεγάλες ηλικίες είναι διπλάσια η εμβρυϊκή θνησιμότητα απ’ ό,τι στις νεότερες.\nΟι κίνδυνοι αυτοί εξηγούν γιατί σε πολλές χώρες του κόσμου (και στην Ελλάδα) η εμβρυομεταφορά επιτρέπεται από τη νομοθεσία μέχρι πριν συμπληρωθεί το 50ό έτος της ηλικίας, ενώ σε άλλες (όπως η Κύπρος και η Αλβανία) επιτρέπεται και σε μεγαλύτερες ηλικίες.\nΣε κάθε περίπτωση «η γυναίκα που θέλει να αποκτήσει μωρό σε μεγάλη ηλικία πρέπει να είναι υγιής, όταν αρχίζει την προσπάθεια, ούτως ώστε να μειώνονται οι πιθανοί κίνδυνοι», τονίζει ο Δρ. Βασιλόπουλος. «Αυτό σημαίνει, για παράδειγμα, ότι θα έχει φυσιολογικό σωματικό βάρος, δεν θα είναι καπνίστρια, δεν θα πάσχει από χρόνια προβλήματα υγείας (συμπεριλαμβανομένης της παχυσαρκίας) κ.λπ.».\nΌταν η γυναίκα είναι υγιής και προσέξει πολύ τον εαυτό της στη διάρκεια της κυήσεως, είναι εφικτό να έχει μια υγιή εγκυμοσύνη. Μάλιστα όσο πιο υγιής είναι, τόσο πιο ομαλή αναμένεται να είναι η εγκυμοσύνη της «αν και δεν μπορούμε να προβλέψουμε εκ των προτέρων τι θα συμβεί», προσθέτει ο ειδικός.\nΚαι καταλήγει: «Καλό είναι, πάντως, οι γυναίκες να κυοφορούν σε μικρότερες ηλικίες και να μην αναβάλλουν τη γονιμότητα για αργότερα. Και αυτό γιατί η εξωσωματική γονιμοποίηση δεν δίνει πάντοτε λύση, ενώ οι φυσικές αλλά και ψυχικές αντοχές που χρειάζονται για να μεγαλώσει σωστά ένα παιδί προσχολικής ηλικίας, είναι άλλες στην ηλικία των 35 και άλλες στην ηλικία των 50 ετών».


Τσίπρας: Το βέτο για το προσφυγικό το έθεσα ήδη στην προηγούμενη Σύνοδο Κορυφής - FNews\nΚώστας Γεωργούλης Δημοσιεύθηκε Τρίτη, 1 Μαρτίου, 2016 12:11:04\nΤι αποκάλυψε ο πρωθυπουργός για την αποψινή του τηλεφωνική επικοινωνία με τον Γιούνκερ\n«Ετέθη το βέτο στην προηγούμενη Σύνοδο Κορυφής για το προσφυγικό. Κερδίσαμε το ότι σήμερα η Ελλάδα δεν είναι απομονωμένη και όλοι δείχνουν με το δάχτυλο την Αυστρία. Υπήρχε κίνδυνος να μείνουμε μόνοι μας απέναντι σε όλο αυτό. Κερδίσαμε να σταματήσει η κουβέντα για έξοδο της Ελλάδας από τη Συνθήκη της Σέγκεν. Κάθε εργαλείο έχει την δική του αξία ανάλογα με τον τρόπο που το χρησιμοποιείς» τόνισε ο πρωθυπουργός Αλέξης Τσίπρας σε συνέντευξή του στον τηλεοπτικό σταθμό «Star» και τον δημοσιογράφο Νίκο Χατζηνικολάου και πρόσθεσε: «Κάνει λάθος ο φίλος μου ο Βέρνερ Φάιμαν και θα του το πω. Η ραγδαία αύξηση της ακροδεξιάς στην Αυστρία έχει οδηγήσει σε σπασμωδικές κινήσεις. Δεν απαντάς στην ακροδεξιά ρητορική ακολουθώντας την ακροδεξιά ατζέντα».\nΣτη συνέχεια ο πρωθυπουργός αποκάλυψε πως λίγο πριν ξεκινήσει η εκπομπή είχε τηλεφωνική επικοινωνία με τον πρόεδρο της Κομισιόν. «Μου τηλεφώνησε ο πρόεδρος της Κομισιόν, ο Ζαν Κλοντ Γιούνκερ απόψε και θέλησε να εκφράσει την συμπαράστασή τους στη χώρας μας. Ενδεικτικά μου είπε πως: ‘’Η κομισιόν είναι μαζί σας να το έχεις στο μυαλό σου και θα κάνουμε τα πάντα για να βοηθηθεί η Ελλάδα και να μην μείνει μόνη της’’. Το πρόβλημα είναι ευρωπαϊκό και όχι Ελληνικό. Δεν μπορεί η Ελλάδα να σηκώσει στις πλάτες της ένα τεράστιο πρόβλημα με παγκόσμιες διαστάσεις» τόνισε ο κ. Τσίπρας.\nΠαράλληλα, ο πρωθυπουργός ανέφερε: «Από την Ελλάδα έχουν περάσει περίπου 800.000 πρόσφυγες/μετανάστες και έχουμε ταυτοποιήσει σχεδόν το 100%. Υπάρχει ένας μεγάλος αριθμός που εθελοντικά επέστρεψαν στις χώρες τους. Η Turkish Airline δίνει την δυνατότητα με 50 ευρώ και χωρίς έλεγχο να φτάνουν οι μετανάστες από το Μαρόκο ας πούμε, στα σύνορα με την Ελλάδα και από εκεί να περνάνε με τις βάρκες σε ελληνικό έδαφος. Υπάρχει συμφωνίες επανεισδοχής με την Τουρκία. Έχουν δεχθεί πίσω περίπου 300 με 400 ανθρώπους. Έχουμε δεσμευτεί για 50.000 θέσεις σε hot spots και χώρους μετεγκατάστασης. Τον ίδιο αριθμό δεσμεύτηκαν και οι υπόλοιπες χώρες του βαλκανικού δρόμου. Ρώτησε κανείς εκείνες τις χώρες τις υποδομές έχουν κάνει για την υποδοχή προσφύγων».\nΣε ότι αφορά τις επιπτώσεις στον τουρισμό από την προσφυγική κρίση υπογράμμισε πως: «Υπάρχει μια μικρή μείωση στις προκρατήσεις στην Κω και στην Σάμο. Δεν αφορά τα υπόλοιπα νησιά. Μας ανησυχεί και έχουμε καταρτίσει σχέδιο στο υπουργείο Τουρισμού για να προβληθούν μέσα από μια καμπάνια αυτά τα νησιά. Γι αυτό είχα καλέσει στο Μαξίμου όλους τους αρμόδιους (δημάρχους, περιφερειάρχες ακόμα και ιεράρχες) για να τους επισημάνω πως θα πρέπει να εκλείψουν οι εικόνες χάους στις πλατείες και να μεριμνήσουν, ώστε, να στεγάζονται αυτοί οι άνθρωποι. Αυτό αφορά και τους δημοσιογράφους οι οποίοι θα πρέπει να σταματήσουν να στέλνουν μηνύματα χάους και καταστροφής. Δεν είναι καταστροφή για τον τουρισμό ότι έχουμε πρόβλημα σε δύο νησιά».\n«Η κατάσταση είναι σύνθετη και επομένως η συζήτηση στο προεδρικό Μέγαρο δεν θα είναι άσπρο-μαύρο», είπε ο κ. Τσίπρας και πρόσθεσε ότι θα πρέπει να εξεταστούν όλα τα ενδεχόμενα. «Αυτό που εγώ επιδιώκω και νομίζω ότι αυτή πρέπει να είναι εθνική γραμμή είναι να έχουμε την καλύτερη δυνατή απόφαση η οποία δεν μπορεί να εξαντλείται σε μια δήλωση υποστήριξης», είπε ο πρωθυπουργός.


Φυσικοί | Science Wiki | Fandom\nΦυσική, Φυσικοί Γης\nΦυσικοί, το θείο γένος\nSolvey conference 1911\nΟ Μυστικός Δείπνος Φυσικών.\nΟι Φυσικοί θα μπορούσαν να χαρακτηρισθούν ως ένα ξεχωριστό είδος ανθρώπων. Ενώ είχαν την τύχη να γνωρίσουν έστω και λίγη από την γνώση - εργαλείο με το οποίο ο Θεός κατασκεύασε τον Κόσμο, ωστόσο αυτό δεν τους ανέβασε ποτέ στην υπόληψη των συνανθρώπων τους.\n3 Οι Φυσικοί στο Προσκήνιο\n5 Ο Ρόλος του Δημιουργού\nΟι Φυσικοί ήταν πάντοτε παρόντες σε όλη την ιστορία της Ανθρωπότητας.\nΉταν εκεί στην ιστορική εποχή, όταν συνέβαιναν σπάνια φαινόμενα (όπως εκλείψεις Ηλίου και Σελήνης). Οι ιερείς και πάλι απέδιδαν στο γεγονός θεϊκές προειδοποιήσεις. Έχουμε ένα γραπτά κατωχυρομένο γεγονός για την σύγκρουση στην Πτερία της Καππαδοκίας, μεταξύ των δύο μεγαλύτερων δυνάμεων της εποχής, Μήδων και Λυδών που σταμάτησαν την μάχη φοβούμενοι την θεϊκή απειλή. Οι φυσικοί (εδώ αντιπρόσωπός τους, ο Θαλής) προέβλεψαν και περιέγραψαν το φαινόμενο.\nΉταν και πάλι εκεί λίγο αργότερα για να ισχυρισθούν ότι η Γη δεν είναι επίπεδη αλλά σφαιρική (Αρίσταρχος κ.α). Οι πολλοί τους αντιμετώπισαν καχύποπτα, ως αντιτιθέμενους στο Δωδεκάθεο, και οι απόψεις τους παρέμειναν στην αφάνεια.\nΉταν αυτοί που ανακάλυψαν τον Ηλεκτρισμό, αυτοί που απέσπασαν τον Μαγνητισμό από τους μάγους, δίνοντας έτσι την δυνατότητα στην ανθρωπότητα να κατασκευάσει αναρίθμητες ηλεκτρικές συσκευές που απάλλαξαν την καθημερινή ζωή του από απίστευτες δυσχέρειες.\nΉταν αυτοί που ανακάλυψαν την Ηλεκτρομαγνητική Ακτινοβολία (Maxwell), δίνοντας στην Ανθρωπότητα, το ραδιόφωνο, το τηλέφωνο, την τηλεόραση. Είναι εντυπωσιακό ότι από όλα αυτά ευνοήθηκαν οι πολιτικοί, οι διασκεδαστές και πάμπολλοι άλλοι, αλλά προφανώς όχι οι ίδιοι.\nΉταν αυτοί που έδωσαν στους πολιτικούς, στρατιωτικούς και οικονομολόγους την Πυρηνική Ενέργεια, μία απίστευτη δύναμη που μπροστά της τα "θαύματα" των θρησκειών φαντάζουν παιδικά παιγνιδάκια.\nΉταν αυτοί που ανακάλυψαν τα ηλεκτρικά, τα ηλεκτρονικά, και τα ολοκληρωμένα κυκλώματα, δίνοντας στην ανθρωπότητα την δυνατότητα να κατασκευάσει υπολογιστές και να υλοποιήσει το "θεόπνευστο" Internet.\nΠαραγκωνισμός[επεξεργασία | επεξεργασία κώδικα]\nΓιατί, λοιπόν, ενώ παρέδωσαν στους συνανθρώπους τους τόσα υπέροχα "δώρα" παρέμειναν στο περιθώριο της υψηλής κοινωνίας, της "celebrity"?\nΜπορεί να παρατηρήσει κανείς τα εξής:\n- Ποιός θέλει να ακούσει στην τηλεόραση να μιλά ένας φυσικός? Προτιμά τον οποιοδήποτε ρήτορα πολιτικάντη.\nΟι Φυσικοί στο Προσκήνιο[επεξεργασία | επεξεργασία κώδικα]\nΤην Θρησκευτική Εξουσία, δηλ. να αποτελούν οι ίδιοι το ιερατείο του κάθε λαού (εφόσον αυτοί έχουν το "χάρισμα" να αντιλαμβάνονται τους φυσικούς νόμους δηλ. τους μόνους νόμους που υποδεικνύουν την ύπαρξη του Δημιουργού) και χάρις σε αυτούς ανακαλύφθηκε το Σύμπαν.\nΤην Πολιτική Εξουσία του κάθε κράτους (εφόσον αυτοί κατέχουν τους νόμους πάνω στους οποίους στηρίζεται η τεχνολογία της κατασκευής οποιοδήποτε όπλου)\nΤι συμβαίνει λοιπόν? Υπάρχει εξήγηση. Σε μία ορθολογιστικά σκεπτόμενη κοινωνία προφανώς σε όλα θα είχε θέση και γνώμη ο ειδικός. Αλλά ο άνθρωπος, από κατασκευής (δηλ. γονιδιακά, βιοχημικά κ.α), ελκύεται, άγεται και φέρεται από το συναίσθημα και την ιδεοκρατία. Αντιπαθεί την λογική, τον ορθολογισμό και απεχθάνεται τους λογικούς ακόμη και όταν είναι αναγκασμένος να δεχθεί τις απόψεις τους. Προφανώς οι φυσικοί, προσδεδεμένοι αναγκαστικά στο άρμα του ορθολογισμού θα αποτελούν για πάντα το κόκκινο πανί.\nΟ Ρόλος του Δημιουργού[επεξεργασία | επεξεργασία κώδικα]\n2. Η κυρίαρχη πολιτική δύναμη, στη Γη, να στηρίζεται, όχι στην επιστημονική γνώση, αλλά:\nα) στην θρασύτητα και την τύχη του "ενός" (δικτατορία)\nβ) την ευγενική καταγωγή των "ολίγων" (αριστοκρατία)\nγ) στην ρητορική εξαπάτηση των "πολλών" από λαοπλάνους πολιτικούς (δημοκρατία).\nΑνακτήθηκε από «https://science.fandom.com/el/wiki/Φυσικοί?oldid=272012»


Ο Ναός των Αγίων Δώδεκα Αποστόλων της Ξάνθης - XanthiPost\nby xanthipost 30/08/2020 30/08/2020 0\nΗ περιοχή παλιότερα ήταν γνωστή και σαν Τσουκούρ (λάκκος) μαχαλάς, αφού αυτή βρίσκεται σε σχετικό “βύθισμα”.\nΣτις αρχές του 1907 εκδόθηκε το σουλτανικό φιρμάνι άδειας ανέγερσης του ναού στ’ όνομα Χατζησταύρου (τιμής ένεκεν), ύστερα από δεκαετή κωλυσιεργία της οθωμανικής κρατικής διοίκησης.\nΤο 1887 ο ευεργέτης Σταύρος Χατζησταύρος Χεκίμογλους Τζαμίχας (1823-1889) δώρισε στη συνοικία ένα οικόπεδο, με τον ευγενή σκοπό ν’ αναγερθούν σ’ αυτό εκκλησία και σχολή.\nΟι κάτοικοι της συνοικίας θεώρησαν, πως ο χώρος ήταν μικρός για να χωρέσει εκκλησία και σχολή κι έτσι προχώρησαν στην αγορά γηπέδου, όπου οικοδομήθηκε ο σημερινός ναός. Στον χώρο της δωρεάς ανεγέρθηκε η Σχολή Χατζησταύρου – Γ’ Δημοτικό Σχολείο Ξάνθης.\nΑνάμεσα σ’ αυτούς, που συνεισέφεραν οικονομικά στην ανέγερση του ναού, ήταν και οι δυο θυγατέρες Χατζησταύρου (100 χρυσές λίρες η καθεμιά), η Πολυξένη και η Ευαγγελινή. Η δωρεά τους περιείχε τον όρο να κτισθεί στον περίβολο της εκκλησίας, μνημείο των γονιών τους και να τελείται ετήσιο αρχιερατικό μνημόσυνο στη μνήμη τους.\nΤο 1925-26 κι επί αρχιερατείας Πολυκάρπου του Ψωμιάδη, χτίστηκε το εντυπωσιακό δίδυμο κωδωνοστάσιο του ναού.\nΟ ναός ανήκει στο ρυθμό της τρίκλιτης βασιλικής κι έχει αρχιτεκτονικό ύφος εκλεκτικιστικό.\nΤην εποχή της ανέγερσης του ναού κατοικούσε στη συνοικία ένας μικρός αριθμός Βουλγάρων, που μεγάλωνε με τους παρεπιδημούντες κατά την περίοδο της καπνεργασίας στα “σαλόνια” των καπνομάγαζων. Βέβαια η βουλγαρική προπαγάνδα μιλούσε για μια συμπαγή ομάδα Βουλγάρων Εξαρχικών, μονίμων κατοίκων της περιοχής. Η Συνεδρίαση ΞΔ΄ του 1897 της Δημογεροντίας Ξάνθης, δείχνει τους πραγματικούς πληθυσμιακούς αριθμούς.\nΠηγή πληροφοριών τα ΠΡΑΚΤΙΚΑ ΔΗΜΟΓΕΡΟΝΤΙΑΣ ΞΑΝΘΗΣ, Κώδιξ Α΄ 1892-1912 και Κώδιξ Β΄ 1919-1926, εξαιρετικό έργο πρωτογενούς ιστορικής πηγής του Μητροπολίτη Ξάνθης και Περιθεωρίου κ.κ. Παντελεήμονος Καλαφάτη.


Τερματίστε την ατελείωτη συζήτηση\n- "Ακούστε, αυτές οι ιδιωτικές μεταβλητές πρέπει να ακολουθούν τις δημόσιες!"\n- "Με τιποτα! Οι δημόσιες μεταβλητές είναι προγενέστερες! "\n- «Ας ρωτήσουμε τον Ντεμπ και ας την αποφασίσουμε»\n- «Περιμένετε, γιατί δεν είναι αυτές οι σταθερές με καμήλα;»\n; ♂? ♀\nΣηκώστε το χέρι σας εάν έχετε βρεθεί σε τέτοιου είδους συζητήσεις στο παρελθόν. Εντάξει, μην το ανεβάσετε πραγματικά, αλλά κάτι μου λέει ότι κάποιοι από εσάς μπορεί να έχουν συμμετάσχει σε αυτό το σενάριο μία ή δύο φορές.\nΩς προγραμματιστής για την τελευταία δεκαετία, έχω βρεθεί σε αρκετούς, μερικούς μπορεί να πουν πάρα πολλές συζητήσεις σχετικά με τις συμβάσεις κώδικα. Αυτές οι συζητήσεις, όσο χρήσιμες είναι, μερικές φορές επιδεινώνονται σε ατελείωτες φιλοσοφικές τάσεις. Και μετά αρχίζουν να μετατοπίζονται σε θέματα που κυμαίνονται από εσοχή σε δομή φακέλων.\nΜπορεί να είναι οδυνηρό.\nΛοιπόν, πώς αποφασίζετε πραγματικά ποια είναι η καλύτερη σύμβαση, και ακόμα καλύτερα, υπάρχουν ακόμη οι καλύτερες συμβάσεις; Θα το εκθέσω εδώ, ώστε να μπορείτε να ξεκουραστείτε αυτές τις φιλοσοφικές τάσεις, μια για πάντα.\nΓια να προσδιορίσουμε ποια είναι η καλύτερη σύμβαση και αν υπάρχουν ακόμη, πρέπει πρώτα να καταλάβουμε γιατί χρειαζόμαστε ακόμη και συμβάσεις.\nΥπάρχουν περισσότεροι από μερικοί λόγοι, αλλά θα επικεντρωθώ στον πιο σημαντικό: την αναγνωσιμότητα .\nΤι θα συμβεί αν αποφάσισα να αλλάξω μόνο στη γραφή με κεφαλαία γράμματα. Αρέσει αυτό, που μπορεί να φαίνεται παράξενο. Το παρατηρείτε αμέσως και ο εγκέφαλός σας αρχίζει να επεξεργάζεται τι είναι διαφορετικό.\nΠάρτε αυτό το απλό παράδειγμα και σκεφτείτε την ονομασία μεταβλητής ή την εσοχή. Εάν κάθε φορά που επιστρέφατε στον κωδικό και γράφτηκε διαφορετικά, θα ήταν σαν να ξεκινούσατε από το τετράγωνο. Αλλά όταν κωδικοποιείτε με συμβάσεις, ο κώδικάς σας είναι πιο κατανοητός και ως εκ τούτου ευανάγνωστος, ακόμα κι αν γράφτηκε πριν από μήνες.\nΑυτό γίνεται ακόμη πιο σημαντικό όταν εργάζεστε σε μια ομάδα προγραμματιστών, όπου ο καθένας γράφει τον δικό του κώδικα με την προτιμώμενη σύμβαση. Ο χρόνος που αφιερώνεται για την κατανόηση και την αναθεώρηση του κώδικα του άλλου θα διαρκέσει… καλά… καταλαβαίνετε.\n"Τα προγράμματα πρέπει να είναι γραμμένα για να διαβάζουν οι άνθρωποι και μόνο παρεμπιπτόντως για εκτέλεση μηχανών." - Χαλ Άμπελσον\nΕίτε μόλις ξεκινήσατε την κωδικοποίηση, είτε είστε μέλος μιας ομάδας kickass dev, ή εάν μόλις γίνετε CTO, πώς θα επιλέξετε την εφαρμογή των συμβάσεων κώδικα;\nΑυτός είναι ο οδηγός μου για την επιλογή της καλύτερης σύμβασης κώδικα:\nCrowdsource γνώσεις από τους συναδέλφους σας: Είμαστε τυχεροί που είμαστε μέρος μιας τέτοιας δυναμικής κοινότητας. Στην πραγματικότητα, ένα από τα μεγαλύτερα πλεονεκτήματα του να είσαι προγραμματιστής σήμερα είναι η κοινότητά μας. Είτε πρόκειται για Slack, Spectrum, Discord ή οποιαδήποτε πλατφόρμα συνεργασίας, μπορείτε πάντα να βρείτε ομάδες με γνώσεις για να δημοσιεύσετε μια ερώτηση σχετικά με τις συμβάσεις κώδικα και να λάβετε απαντήσεις από προγραμματιστές σε όλο τον κόσμο, άμεσα.\nΠαράβλεψη δειγμάτων κώδικα. Ναι, αγνοήστε τους. Περιστασιακά, σκουπίζω έναν κώδικα που αντιγράφηκε / επικολλήθηκε από μια απάντηση στο Stackoverflow, ή κάτι παρόμοιο. Αυτό που μερικές φορές ξεχνούν οι άνθρωποι είναι ότι τα δείγματα κώδικα που μόλις αντιγράφηκαν πιθανότατα γράφτηκαν ως απάντηση σε μια τεχνική ερώτηση ή ως εξήγηση για κάποια βιβλιοθήκη. Στις περισσότερες περιπτώσεις, ο συγγραφέας δεν ήθελε ούτε είχε χρόνο να ασχοληθεί με τις συμβάσεις κώδικα.\nΑυτές οι συμβουλές θα σας βοηθήσουν να ξεκινήσετε και μπορούν να θέσουν τις βάσεις για την εισαγωγή συμβάσεων κώδικα για την ομάδα των προγραμματιστών σας.\nΥπάρχουν ακόμη «καλύτερες» συμβάσεις;\nΑυτό εξαρτάται από το τι σημαίνει «καλύτερο». Εάν η Airbnb ή η Google χρησιμοποιούν μια συγκεκριμένη σύμβαση ή αν σας έλεγαν 10 διαφορετικοί CTO, η σύμβασή τους είναι η καλύτερη - αυτό σημαίνει ότι είναι η καλύτερη σύμβαση για εσάς;\nΕπιπλέον, οι συμβάσεις υπόκεινται σε αλλαγές. Μπορεί κάτι που αλλάζει με την πάροδο του χρόνου να ονομάζεται «καλύτερο»;\nΌταν ξεκίνησα στο Lemonade ως ο μοναδικός προγραμματιστής front-end, δυσκολεύτηκα να διαβάσω τον κώδικα που έγραψε ο προηγούμενος προγραμματιστής. Μπορεί να ήταν η καλύτερη σύμβαση για αυτόν, αλλά δεν ήταν για μένα. Γράφω λοιπόν κάθε κομμάτι κώδικα που δούλευα χρησιμοποιώντας τις συμβάσεις μου. Με την πάροδο του χρόνου, περισσότεροι προγραμματιστές εντάχθηκαν στην ομάδα και οι συμβάσεις μας εξελίχθηκαν.\nΗ διαδικασία αξιολόγησης κάθε σύμβασης και η απόφαση αν θα πρέπει να την υιοθετήσουμε, όχι μόνο βελτίωσε την αναγνωσιμότητα του κώδικα αλλά και βελτίωσε την ομαδική μας εργασία. (Περισσότερα για αυτό σε μια μελλοντική ανάρτηση!)\nΕδώ είναι η σκληρή αλήθεια: δεν υπάρχει καθολικός ορισμός για τις καλύτερες συμβάσεις, επειδή απλά δεν υπάρχουν.\nΣε αντίθεση με αυτό που διδάξατε στο σχολείο, δεν υπάρχει πάντα μια σωστή απάντηση σε κάθε ερώτηση. Σε αυτήν την περίπτωση, μπορεί να υπάρχουν πολλά από αυτά.\nΟι προγραμματιστές έχουν διαφορετικούς τρόπους για να εφαρμόσουν διαφορετικά ή ακόμα και τα ίδια πράγματα. Μερικοί από εμάς προτιμούν όλα τα ονόματα των μελών της τάξης να ξεκινούν με ένα πρόθεμα 'm_'. Μερικοί από εμάς θέλουν να χρησιμοποιούν δύο εσοχές διαστήματος, κάποιοι προτιμούν καρτέλες, κάποιοι μπορεί να λένε ότι η χρήση της λέξης Utilsσε όνομα τάξης είναι λάθος. Ναι, αυτή είναι μια ατελείωτη συζήτηση, αλλά όλες αυτές οι προτιμήσεις έρχονται με καλή λογική.\nΣτο τέλος της ημέρας, όλα καταλήγουν σε ποια σύμβαση βελτιώνει την αναγνωσιμότητα του κωδικού σας. Ποιο από αυτά επιτρέπει στην ομάδα σας να επικοινωνεί καλύτερα, να προχωρά πιο γρήγορα και με καλύτερη απόδοση.\nΘυμηθείτε, οι συμβάσεις κώδικα είναι απλώς προτάσεις. Ναι, μόλις αποφασίσετε για μια σύμβαση που θα χρησιμοποιήσετε, θα πρέπει να ακολουθήσετε. Αλλά να θυμάστε: δεν είναι λαξευμένα σε πέτρα και υπόκεινται σε αλλαγές. Αφήστε τον εαυτό σας να πειραματιστεί με διαφορετικές συμβάσεις έως ότου βρείτε το καλύτερο που ταιριάζει σε εσάς και την ομάδα σας.\nΠοιες είναι λοιπόν οι καλύτερες συμβάσεις κώδικα; Εύκολο - δικό σας!


ΕΛΑΣ: Η εγκληματικότητα το 2020 στην επικράτεια με στατιστική απεικόνιση (πίνακες) – Nantia Report\nΑνακοίνωση του Αρχηγείου της ΕΛ.ΑΣ, με δημοσιοποίηση για τα στατιστικά, απολογιστικά στοιχεία του προηγούμενου έτους 2020, σχετικά με το περιβάλλον ασφάλειας της χώρας, και τη συνολική αστυνομική ανταπόκριση\nΤα στατιστικά στοιχεία για την εγκληματικότητα κατά το έτος 2020 (εδώ) όπως αποτυπώνεται στο αναβαθμισμένο ηλεκτρονικό σύστημα Police On Line, δημοσιοποίησε το Αρχηγείο της ΕΛ.ΑΣ στην επίσημη ιστοσελίδα που διατηρεί. Στη στατιστική απεικόνιση έχει γίνει κατηγοριοποίηση σε τέσσερις υποκατηγορίες- Εγκληματολογική Στατιστική, Αστυνομική Στατιστική, Στατιστική Τροχαίας και Στατιστική Αστυϊατρικών κλπ επιθεωρήσεων και Αγορανομικών ελέγχων.\nΌπως αναφέρεται στην επίσημη ανακοίνωση του Αρχηγείου της ΕΛ.ΑΣ, «Εφεξής τα στοιχεία ακολουθούν τα πρότυπα της Ελληνικής Στατιστικής Αρχής. Αυτή η διαδικασία τυποποίησης εναρμονίζει τα στοιχεία με τα αντίστοιχα των χωρών της Ευρωπαϊκής Ένωσης και αυξάνει, κατά τον τρόπο αυτό, τη δυνατότητα συγκρίσεων. Λόγω της εναρμόνισης μπορεί να υπάρχουν όχι σημαντικές διαφορές σε σχέση με τα προηγούμενα δημοσιευμένα στοιχεία, καθώς αλλάζει ο τρόπος κατηγοριοποίησης. Η ίδια διαδικασία θα εφαρμοστεί και για τα ήδη δημοσιευμένα στοιχεία των ετών 2019, 2018 και 2017. Ζητούμε συγνώμη για την καθυστέρηση δημοσιοποίησης, που προκλήθηκε από την ανωτέρω διαδικασία» καταλήγει η ανακοίνωση της ΕΛ.ΑΣ.\nΧανιά: Ξύλο σε κεντρικό δρόμο μπροστά σε ιερέα που επιχειρεί να κατευνάσει τα πνεύματα (video)


Άριστα στον Αυγενάκη έβαλε ο Μητσοτάκης - SPORTSFEED\nΚαλημέρα σε όλους και καλή εβδομάδα. Δεν έχετε παράπονο, από την αφεντιά μου μάθατε τα του ανασχηματισμού.\nTo πολιτικό ρεπορτάζ του Κατάσκοπου είναι πάντα έγκυρο και αυτή τη φορά δε χρειάστηκε να ταλαιπωρηθώ πολύ ο ίδιος καθώς μου το έδωσε έτοιμο ο φοιτητής πλέον, Κατάσκοπος.\nΣε αυτά που ενδιαφέρουν τον αθλητισμό, ο Λευτέρης Αυγενάκης παραμένει αμετακίνητος στο αθλητισμού και μάλιστα με αναβαθμισμένο ρόλο. Αν υπάρχει μία περίπτωση να φύγει από το αθλητισμού, θα είναι για να πάει στο εσωτερικών που είναι από τα πιο σημαντικά υπουργεία μιας κυβέρνησης.\nΟ Μεσσαρίτης είναι από τους αριστούχους της κυβέρνησης Μητσοτάκη καθώς έφερε σε πέρας την πολύ δύσκολη αποστολή της μεταρρύθμισης στον αθλητισμό και μέσα σε λίγους μήνες κατάφερε να αντιστρέψει και το κλίμα στις περισσότερες ομοσπονδίες που η μία μετά την άλλη βγάζουν ευχαριστήριες ανακοινώσεις.\nΠαρακολούθησα το ρεπορτάζ και διάβασα και τα αντιπολιτευτικά ΜΜΕ που είχαν αρθρογραφία με την οποία καλούσαν(!) τον Μητσοτάκη να αλλάξει τον Αυγενάκη πόστο. Προφανώς και κάποιοι προσπάθησαν να δημιουργήσουν εντυπώσεις και να φθείρουν τον Μεσσαρίτη.\nΤα νέα όμως δεν είναι και τόσο ευχάριστα για όλους όσοι δεν… αντέχουν τον Αυγενάκη. Αν μια στο εκατομμύριο πάρει μετάθεση στο εσωτερικών, τη θέση του θα αναλάβει ο Βασίλης Οικονόμου. Νέος εφιάλτης για τους λίγους… αντιρρησίες ομοσπονδιάρχες που έχουν απομείνει.\nΣε λίγες ώρες θα γνωρίζουμε λοιπόν πως θα πορευτεί η πολιτική ηγεσία του αθλητισμού για το υπόλοιπο της θητείας της παρούσας κυβέρνησης μέχρι τις εκλογές.\nΠολλές οι καραμπόλες\nΓια τα υπόλοιπα του ανασχηματισμού, δεν μπορούμε να πούμε πολλά. Ο Άδωνις μπορεί να αποδειχθεί Τζον Μακλέιν ως άλλος Die Hard Μπρους Γουίλις και να μείνει εντός.\nΒαρόμετρο αποτελεί η απόφαση του Δημήτρη Αβραμόπουλου και μάλλον το brief στο εξής θα μας το λέει γυναίκα στη θέση του Πέτσα.\nΤι γίνεται με ΓΓΑ\nΔεν τον ξέχασα τον Γιώργο Μαυρωτά. Τη θέση του Γενικού Γραμματέα Αθλητισμού σύμφωνα με όλες τις ενδείξεις θα την αναλάβει στέλεχος της Νέας Δημοκρατίας. Αν τελικά παραμείνει ο Ποταμίσιος εκτιμώ ότι θα έχει περιορισμένες αρμοδιότητες, θυμίζοντας ΓΓΑδες του παρελθόντος.


Αλλάζουν όλα στις διοργανώσεις της EHF. Τι θα συμβεί με τις ελληνικές ομάδες - greekhandball.com\nHome / ΔΙΕΘΝΗ / Ευρωπαϊκά κύπελα / Αλλάζουν όλα στις διοργανώσεις της EHF. Τι θα συμβεί με τις ελληνικές ομάδες\ngreekhandball.com December 18, 2018 ΔΙΕΘΝΗ, Ευρωπαϊκά κύπελα\nΑλλάζουν όλα στις διασυλλογυκές διοργανώσεις της EHF από τη μεθεπόμενη χρονιά (2020/2021) που θα ξεκινήσει η 10ετής συμφωνία που θα φέρει στα ταμεία της EHF και των συλλόγων ενα ποσό περί τα 550 εκατομμύρια αθροιστικά.\nΟι αλλαγές αυτές θα επηρρεάσουν και τη συμμετοχή των Ελληνικών ομάδων, αφού η επόμενη χρονιά θα είναι η τελευταία που ο νικητής της Handball Premier θα μπορέσει να δηλώσει συμμετοχή στο EHF Champions League.\nΟι αλλαγές αυτές θα πρέπει να εκτιμηθούν σοβαρά από τις Ελληνικές ομάδες, αφού πλεον μιλάμε για πολλά χρήματα ακόμα και στη δεύτερη και την τρίτη τη τάξει διοργάνωση που θα συμμετέχουν οι ομάδες μας. Ταυτόχρονα θα πρέπει να ληφθεί υπόψη από την ΟΧΕ για το καλεντάρι της Handball Premier, που με συμμετοχή ομάδας μας στο European Handball League, θα κάνουν λάστιχο τις ημέρες αγώνων της Handball Premier.\nΤι θα ισχύσει λοιπόν;\nΗ διοργάνωση θα παίζεται με 16 ομάδες σε δυο γκρουπ των 8 με σύστημα ενας προς όλους. Δεν θα υπάρχουν προκριματικά για την είσοδο στους ομίλους. Η επιλογή των ομάδων θα εξαρτάται από το ranking της ΕΗF, όπου οι πρωταθλητές των κορυφαίων χωρών θα έχουν πρόσβαση στη διοργάνωση καθώς και επιλεγμένες ομάδες με εμπορικά κριτήρια. Αυτό σημαίνει αυτόματα ότι πολλές κορυφαίες ομάδες, δεν θα μπορέσουν να συμμετέχουν στη νεα δομή της διοργάνωσης που σήμερα αποτελείται από 26 ομάδες.\nΜια άλλη αλλαγή, είναι ότι οι αγώνες πλεον θα γίνονται μεσοβδόμαδα, Τετάρτες και Πέμπτες, γεγονός που θα βοηθήσει τις Λίγκες να έχουν τις κορυφαίες ομάδες τα Σαββατοκύριακα, επιτυγχάνοντας έτσι μια win-win κατάσταση.\nΤαυτόχρονα το F4 θα γίνεται πλέον μέσα Ιουνίου, μετά το τέλος των πρωταθλημάτων και των δραστηριοτήτων των εθνικών ομάδων τον Ιούνιο, με ότι αυτό σημαίνει στην ξεκούραση των αθλητών που δεν θα συμμετέχουν στο F4 και μέχρι σήμερα περίμεναν τα τέλη του Ιουνίου για τους αγώνες των εθνικών τους ομάδων (τελευταίοι αγώνες ομίλων, playoffs).\nΟι ίδιες αλλαγές θα ισχύσουν και για το Champions League γυναικών με το F4 να γίνεται αντί αρχές Μαϊου, στο τέλος του, όμως οι αγώνες θα εξακολουθήσουν να γίνονται Σαββατοκύριακα.\nΤο γνωστό μας EHF Cup αλλάζει και θα ονομάζεται European Handball League. Στους άνδρες θα έχει 24 ομάδες (4 όμιλοι των 6) ενω στις γυναίκες 16 (4 όμιλοι των 4 ομάδων).\nΕκεί θα συμμετέχει κι ο νικητής της Handball Premier κατα πάσα πιθανότητα από στην προκριματική φάση για να βγούν οι 12 ομάδες που θα πλαισιώσουν άλλες 12 που θα τοποθετηθούν απευθείας στη φάση των ομίλων, αφού θα υπάρχουν πολύ μεγάλα ονόματα, που δεν θα έχουν μπει στο Champions League\nΟι αγώνες κι εδώ θα γίνονται μεσοβδόμαδα, Τρίτη, με κάποιους επιλεγμένους να γίνονται Τετάρτη. Στην αντίστοιχη διοργάνωση των γυναικών, θα εξακολουθήσουν να γίνονται τα ΣΚ.\nΗ γνωστή μέχρι σήμερα διοργάνωση Challenge Cup μετονομάζεται σε EHF Cup. Κι εδώ το ελληνικό ενδιαφέρον είναι μεγάλο, αφου οι ομάδες μας επι το πλείστον θα αγωνίζονται σε αυτή τη διοργάνωση, η οποία πλεον θα έχει αρκετά χρήματα από το marketing pool, κάτι που μέχρι σήμερα δεν ίσχυε, με αποτέλεσμα πολλές ομάδες από όλη την Ευρώπη να επιλέγουν τη μη συμμετοχή. Αυτό είναι βέβαιο πλέον ότι θα αλλάξει με την διανομή χρημάτων στους συλλόγους, γεγονός που πρέπει να έχουν υπόψη οι ομάδες μας.\nΘα υπάρχουν δυο προκριματικοί γύροι για την πρόκριση στους 32 και μετά 16, προημιτελικά, ημιτελικά, τελικός.\nΕδω οι αγώνες σε άνδρες και γυναίκες θα εξακολουθήσουν να είναι διπλοί και να διεξάγονται Σαββατοκύριακα.\nΑλλάζουν όλα στις διοργανώσεις της EHF. Τι θα συμβεί με τις ελληνικές ομάδες Reviewed by greekhandball.com on December 18, 2018 Rating: 5


Στην Αργολίδα η Γενική Συνέλευση Κεντρικής Ένωσης Επιμελητηρίων – Κ.Ε.Ε.Ε.\nΓΕΝΙΚΕΣ ΣΥΝΕΛΕΥΣΕΙΣ, ΔΕΛΤΙΑ ΤΥΠΟΥ, ΕΠΙΜΕΛΗΤΗΡΙΑΚΑ ΝΕΑ\nΞεκίνησαν οι εργασίες της Γενικής Συνέλευσης της Κ.Ε.Ε.Ε., με μήνυμα «Στηρίζουμε, Αναπτύσσουμε , Καινοτομούμε». Η πρώτη ημέρα ολοκληρώθηκε με τις τοποθετήσεις και το καλωσόρισμα του προέδρου της Κ.Ε.Ε.Ε., κ. Ιωάννη Μασούτη, και του προέδρου του Επιμελητηρίου Αργολίδας, κ. Φώτη Δαμούλου. Η ολομέλεια ενέκρινε τα πρακτικά της Γενικής Συνέλευσης της Κ.Ε.Ε.Ε. η οποία πραγματοποιήθηκε, στην Αθήνα, στις 26 & 27 Νοεμβρίου 2021. Ακολούθησε η έγκριση διοικητικού απολογισμού της Κ.Ε.Ε.Ε. (έκθεσης πεπραγμένων), έτους 2021, με εισηγητή τον κ. Παναγιώτη Αγνιάδη, γενικό γραμματέα Κ.Ε.Ε.Ε. Ακόμα, η ολομέλεια ενέκρινε τον οικονομικό απολογισμό της Κ.Ε.Ε.Ε., έτους 2021, με εισηγητή τον κ. Ιωάννη Βουτσινά, οικονομικό επόπτη Κ.Ε.Ε.Ε. Αναλύθηκαν θέματα όπως η επιμελητηριακή νομοθεσία και η ρύθμιση θεμάτων τα οποία αφορούν τα επιμελητήρια, με ενημέρωση από τον πρόεδρο και το γενικό γραμματέα της ΚΕΕΕ, κκ. Ι Μασούτη και Παναγιώτη Αγνιάδη αντίστοιχα. Παράλληλα οι πρόεδροι των επιμελητηρίων μίλησαν για το Έργο «Ψηφιακός Μετασχηματισμός Επιχειρηματικότητας» το οποιο παρουσίασε ο διευθυντής της Κ.Ε.Ε.Ε., κ. Βασίλης Αποστολόπουλος.\nΑυριο, Σάββατο συνεχίζεται η Γ.Σ. της ΚΕΕΕ, στο Ναύπλιο με την εισαγωγική τοποθέτηση από τον κ. Ιωάννη Μασούτη, πρόεδρο της Κεντρικής Ένωσης Επιμελητηρίων Ελλάδος. Θεμα της εισήγησης αποτελουν οι ευκαιρίες χρηματοδότησης των επιχειρήσεων από το ταμείο ανάκαμψης, η ενεργειακή κρίση και τα μέτρα που αναμένουν οι επιχειρήσεις από την πολιτεία. Ακολουθουν χαιρετισμοι επισήμων και δυο ενημερωτικά πάνελ με θεματικούς άξονες «Ενέργεια και κόστος ζωής» και «Επιχειρηματικότητα και βιωσιμότητα Επιμελητηρίων».\nPrevΠΡΟΗΓΟΥΜΕΝΟΈνταξη του Επιμελητήριου Κορινθίας στο Ευρωπαϊκό Έργο «EC Programme LIFE (topic LIFE-2021-CET-AUDITS)»\nΕΠΟΜΕΝΟΙ.Μασούτης από Γ.Σ ΚΕΕΕ στην Αργολίδα:”θα συνεχίσουμε ως επιμελητήρια να διεκδικούμε παρεμβάσεις και λύσεις”Next


iraklioblog.blogspot.com: "Βήματα στον Πολιτισμό" στο Ηράκλειο, στο θέατρο Αστόρια\n"Βήματα στον Πολιτισμό" στο Ηράκλειο, στο θέατρο Αστόρια\nΜια μια πληθώρα θεατρικών παραστάσεων έρχεται το Φεστιβάλ "Βήματα στον πολιτισμό" στο Ηράκλειο, από τις 14 Μαρτίου έως και τις 4 Απριλίου, στο Κινηματοθέατρο Αστόρια.\nΕκτός από τις εξαιρετικές θεατρικές παραστάσεις που θα παρουσιαστούν στα πλαίσια του Φεστιβάλ, στις 4 Απριλίου στο ίδιο χώρο θα φιλοξενηθεί και η συναυλία Θάνου Μικρούτσικου-Χρήστου Θηβαίου-Μαριάννας Πολυχρονίδη, που εντάσσεται στο Φεστιβάλ.\n«ΜΕΤΑ ΤΗΝ ΒΑΡΚΙΖΑ», του Μυρώδη Αδαμίδη. Σκηνοθεσία: Κωνσταντίνος Κωνσταντόπουλος. Παίζουν: Θεοδώρα Σιάρκου, Τσαμπίκα Φεσάκη, Ειρήνη Πολυδώρου, Μάνος Κωστής, Σάββας Πογιατζής, Κωστής Σαββιδάκης.\nΤιμές εισιτηρίων παραστάσεων: 13 ευρώ γενική είσοδος & 10 ευρώ φοιτητικό- ανέργων.\nΤιμές εισιτηρίων συναυλίας: Προπώληση: 13 ευρώ γενική είσοδος & 10 ευρώ φοιτητικό – ανέργων. Πόρτα: 15 ευρώ γενική είσοδος & 13 ευρώ φοιτητικό- ανέργων


O Karl Lagerfeld σχεδιάζει για τη Melissa | LOOKmag\nO Karl Lagerfeld σχεδιάζει για τη Melissa\nΟ 80χρονος σχεδιαστής συνεργάζεται με τη βραζιλιάνικη Melissa για μια συλλογή παπουτσιών που ξέρουμε πως θα πουλήσει πριν καν τη δούμε\nΕίναι συνηθισμένος να δουλεύει με δέρμα και με πιο παραδοσιακά υλικά όταν σχεδιάζει παπούτσια για τους οίκους Fendi, Chanel και Lagerfeld. Αυτή τη φορά όμως συνεργάζεται με τη Melissa και σχεδιάζει για πρώτη φορά παπούτσια φτιαγμένα εξολοκλήρου από πλαστικό, σε τέσσερα σχέδια που θα είναι διαθέσιμα στην Ελλάδα τον Σεπτέμβρη του 2013, από την SHOP&TRADE.\nΜε αυτή τη συνεργασία η Melissa, εταιρία-πρωτοπόρος στην παραγωγή πλαστικών παπουτσιών με ιστορία 80 χρόνων και πωλήσεις σε πάνω από 80 χώρες, επεκτείνει τη λίστα των διάσημων συνεργασιών της η οποία συμπεριλαμβάνει μεταξύ άλλων την Alessandra Ambrosio, την Vivienne Westwood, τον Jean Paul Gaultier και τον Jason Wu.\n«Έμπνευσή μου ήταν η πατρίδα της μάρκας, μια γιορτή για τη βραζιλιάνικη χαρά της ζωής», δήλωσε ο Karl Lagerfeld, αναπαράγοντας μία κεντρική έννοια για τη ταυτότητα της εταιρίας, τη Βραζιλία. Πράγματι, τα παπούτσια Melissa είναι πολύχρωμα και παιχνιδιάρικα, φέρνοντας στο μυαλό βραζιλιάνικο καλοκαίρι – ή, ακριβέστερα, τις φαντασιώσεις μας για το πώς είναι τα βραζιλιάνικα καλοκαίρια.\nΌσο για τον εκκεντρικό σχεδιαστή, αυτός κάνει αυτό που ξέρει να κάνει καλά, σχεδιάζει προϊόντα που θα γίνουν ανάρπαστα, όπως συμβαίνει με οτιδήποτε φέρει το όνομά του. Ο Karl Lagerfeld δημιούργησε για τη μάρκα δύο νέα σχέδια, το Melissa Melissima και το Melissa Ginga. Το πρώτο είναι ένα φλατ παπούτσι με λεπτή μύτη και διπλό λουράκι στον αστράγαλο, σε ήπιους χρωματικούς τόνους και το δεύτερο ένα kitten heel με τετράγωνη μύτη και έντονη καμπύλη στο πίσω μέρος.\nΕπιπλέον, ο σχεδιαστής ανανέωσε δύο από τα υπάρχοντα σχέδια της μάρκας. Τη μπαλαρίνα Melissa Glam στην οποία πρόσθεσε τρεις διάφανες σφαίρες δίνοντάς της έναν περισσότερο φουτουριστικό αέρα και το Melissa Incense, που είναι και το πιο φάνκι σχέδιο της σειράς, με ένα ανάγλυφο παγωτό χωνάκι κατά μήκος του τακουνιού.\nΚαι τα τέσσερα σχέδια έχουν επιπλέον τη χαρακτηριστική μυρωδιά τσιχλόφουσκας που συνοδεύει όλα τα πλαστικά παπούτσια του οίκου. Και όσο γι’ αυτούς που στο άκουσμα και μόνο της λέξης «πλαστικό» κάνουν αντι-οικολογικούς συνειρμούς, η Melissa τους απαντάει πως εν προκειμένω τα φαινόμενα απατούν. Υποστηρίζει πως τα παπούτσια της είναι μη-τοξικά, υποαλλεργικά, και οικολογικά. Όλα τα σχέδια της μάρκας φτιάχνονται από melflex, έναν πατενταρισμένο τύπο PVC που διοχετεύεται σε ειδικά καλούπια. Βέβαια, περιβαλλοντικές οργανώσεις όπως η Greenpeace τονίζουν ότι το PVC προκαλεί μεγαλύτερη περιβαλλοντική ζημιά από όλα τα είδη πλαστικού και η Melissa δεν έχει τοποθετηθεί ακόμη δημόσια σχετικά με την ενδεχόμενη βλαπτικότητα του melflex. Ωστόσο, γεγονός παραμένει πως πρόκειται για ένα υλικό 100% ανακυκλώσιμο. Και επιπλέον τα βραζιλιάνικα παπούτσια διατηρούνται σχεδόν ολοκαίνουρια για μεγάλο χρονικό διάστημα, ενώ δε χρησιμοποιείται καθόλου δέρμα ζώων για την κατασκευή τους.


Ξεκινάει η συλλογή όλων των εγκαταλελειμμένων αυτοκινήτων από τον Δήμο μας :: Δήμος Ελληνικού - Αργυρούπολης\nΞεκινάει η συλλογή όλων των εγκαταλελειμμένων αυτοκινήτων από τον Δήμο μας\nΑμέσως μετά το Πάσχα, όπως είχε δεσμευθεί ο δήμαρχος, θα «καθαρίσει» η πόλη μας από τα εκατοντάδες εγκαταλελειμμένα αυτοκίνητα σε διάφορες γειτονιές . Αυτό κατέστη δυνατό μετά την επιτυχή εξέλιξη του διαγωνισμού όπου την συλλογή θα κάνει πλέον η εταιρεία Avamet με έδρα τον Ασπρόπυργο .\nΝα σημειωθεί πως το φαινόμενο των εγκαταλελειμμένων αυτοκινήτων είχε γίνει πληγή για πολλές γειτονιές αφού ο δήμος για περισσότερο από ένα χρόνο δεν μπορούσε να μαζέψει τα αυτοκίνητα . Με τον τρόπο αυτό η εταιρεία , αφού τηρηθούν όλες οι νόμιμες διαδικασίες, θα συγκεντρώσει όλα τα αυτοκίνητα .\n«Δεσμευτήκαμε πως θα νοικοκυρέψουμε την πόλη σ΄όλα τα επίπεδα και αυτό κάνουμε με την σταδιακή απομάκρυνση όλων των εγκαταλελειμμένων οχημάτων . Οι γειτονιές θα αναπνεύσουν , θα ελευθερωθούν χώροι στάθμευσης και κυρίως θα πάψουν να αποτελούν εστίες μόλυνσης και σκουπιδιών».


14/05/2015, 14:10 9\nΕίναι όμως σοβαρά τα φαινόμενα.\nΑρχίζουν να γίνονται τόσα κάθε μέρα που αρχίζει να υποπτεύεται κανείς τι πρεσβεύει η αριστερή ιδεοληψία. Η Μακρή είναι το ελάχιστο και κωμικό. Οι εκφράσεις της άλλης, τότε στην ΕΡΤ, της Ζωής για την δημοκρατικότητα των δημοσιογράφων, οι εκφράσεις του Λαφαζάνη για τα "εγκληματα" του Στουρνάρα, οι ινστρούχτορες που δίνουν καθημερινό ρεσιτάλ στα ΜΜΕ, ο προκλητικός τρόπος των Μητρόπουλων, η συστηματική παραγωγή ειδήσεων μόνο για τους ιθαγενείς, οι ασάφειες και οι σαφήνειες "ναι ενφια αλλά δίκαιος", όλα αρχίζουν να προδίδουν ένα κλίμα και μιά ατμόσφαιρα στην οποία δεν είχαμε συνηθίσει. Ετσι λοιπόν είναι η πρώτη φορά αριστερά;\nΚΑΛΑ ΣΟΒΑΡΟΣ ΑΝΘΡΩΠΟΣ ΕΙΣΑΙ ΜΕ ΤΗΝ ΖΟΥΡΛΕΓΚΩ ΑΣΧΟΛΕΙΣΑΙ.


Δρομολόγια με Πλοίο από Koh Libong προς Koh Lipe - Πλοία από Koh Libong προς Koh Lipe\nΣυγνώμη, η Koh Libong - Koh Lipe (Pattaya Beach) υπηρεσία δεν είναι πια διαθέσιμη.\nKoh Libong Koh Lipe (Pattaya Beach) Εναλλακτικές λύσεις\nΑπό Koh Libong προς Koh Lipe\nΣυγκρίνετε και κάντε κράτηση ακτοπλοϊκού εισιτηρίου Koh Libong Koh Lipe σε Η Ταϊλάνδη τώρα με την directferries.gr έτσι θα εξασφαλίσετε την καλύτερη τιμή για το ταξίδι σας!\nΗ χρήση στην αναζήτηση ναύλου σας δίνει τη δυνατότητα να μπορείτε να ελέγξετε τις τιμές σε πραγματικό χρόνο, διαθεσιμότητα και ακτοπλοϊκή κράτηση από Koh Libong προς Koh Lipe ή εναλλακτικά συγκρίνετε αυτό το δρομολόγιο ή το λιμάνι με άλλες επιλογές.\nΣυγκρίνετε αμέτρητες διελεύσεις και δρομολόγια προς Koh Libong Koh Lipe σε απευθείας σύνδεση τώρα, απλά επιλέξτε το μέρος της αναχώρησης σας από Koh Libong Koh Lipe αναζήτηση ναύλου και πατήστε κλικ για αναζήτηση!\nLocation: Koh Lipe (Pattaya Beach), Από Koh Libong προς Koh Lipe


Projector Epson Eb-1985wu Wuxga - Προβολεας (PER.181464)\nΑρχική > Ήχος - Εικόνα > Προβολείς > PROJECTOR EPSON EB-1985WU WUXGA\nPROJECTOR EPSON EB-1985WU WUXGA\nΕξασφαλίστε εικόνες υψηλής ανάλυσης, εύκολη κοινή χρήση περιεχομένου και φωτεινές παρουσιάσεις σε οποιαδήποτε αίθουσα συσκέψεων.\nΦωτεινότητα: 4.800 Lumen - 3.400 Lumen (οικονομική λειτουργία) σύμφωνα με το πρότυπο ISO 21118:2012.\nΛυχνία: 280 Watt, 200 Watt (στη λειτουργία εξοικονόμησης), 3.000 ώρες Διάρκεια ζωής, 4.000 ώρες Διάρκεια ζωής (στη λειτουργία εξοικονόμησης).\nΣυνδέσεις: Διασύνδεση Ethernet (100 Base-TX / 10 Base-T), Είσοδος ήχου stereo mini jack (2x), Έξοδος ήχου stereo mini jack, MHL, Είσοδος Component, Είσοδος Composite, Είσοδος HDMI (2x), Έξοδος VGA, Είσοδος VGA (2x), Wireless LAN IEEE 802.11b/g/n, RS-232C, USB 1.1 Τύπου A.\nΑσφάλεια: Προστασία Kensington, Security cable hole, Κλείδωμα μονάδας ασύρματου LAN.\nΚατανάλωση ενέργειας: 411 Watt, 316 Watt (οικονομική λειτουργία), 3,5 Watt (σε Standby).\nPROJECTOR EPSON EB-1985WU WUXGA (PER.181464)\n• Φωτεινότητα: 4.800 Lumen - 3.400 Lumen (οικονομική λειτουργία) σύμφωνα με το πρότυπο ISO 21118:2012.\n• Λυχνία: 280 Watt, 200 Watt (στη λειτουργία εξοικονόμησης), 3.000 ώρες Διάρκεια ζωής, 4.000 ώρες Διάρκεια ζωής (στη λειτουργία εξοικονόμησης).\n• Συνδέσεις: Διασύνδεση Ethernet (100 Base-TX / 10 Base-T), Είσοδος ήχου stereo mini jack (2x), Έξοδος ήχου stereo mini jack, MHL, Είσοδος Component, Είσοδος Composite, Είσοδος HDMI (2x), Έξοδος VGA, Είσοδος VGA (2x), Wireless LAN IEEE 802.11b/g/n, RS-232C, USB 1.1 Τύπου A.\n• Ασφάλεια: Προστασία Kensington, Security cable hole, Κλείδωμα μονάδας ασύρματου LAN.\n• Κατανάλωση ενέργειας: 411 Watt, 316 Watt (οικονομική λειτουργία), 3, 5 Watt (σε Standby).\nPROJECTOR EPSON EB-1985WU WUXGA PER.181464 EPSON EPSON ΠΡΟΒΟΛΕΑΣ PROJECTOR EPSON EB-1985WU WUXGA


Άντα Λεούση / Anta Leousi: Κυριακή 2 έως 8/4/17\nΤΑΥΡΟΣ: Για όσους από εσάς είστε ακόμα ελεύθεροι η αναζήτηση του συντρόφου θα είναι έντονη τις πρώτες δεκαπέντε ημέρες, γι’ αυτό έστω και την τελευταία στιγμή προσπαθήστε. Η διάθεσή σας θα είναι ρομαντική και κτητική παράλληλα και αυτό θα σας κάνει ιδιαίτερα γοητευτικούς. Γι’ αυτό αν πραγματικά θέλετε μπορείτε να λύσετε το πρόβλημά σας. Δεν αποκλείεται στην εσωτερική σας διάθεση να επέμβουν και εξωτερικοί παράγοντες για να υλοποιηθεί, εσείς όμως θα πρέπει να είστε ανοιχτοί σε όλες τις προσωπικές σας ανάγκες.\nΔΙΔΥΜΟΙ: Βρείτε ισορροπία ανάμεσα στην προσωπική ζωή και τις άλλες υποχρεώσεις και μην εγκαταλείψετε τον τομέα του έρωτα εύκολα, θεωρώντας ότι πάντα θα υπάρχει κάποιος που θα σας θαυμάζει και θα θέλει να μείνει μαζί σας. Όσοι είστε δεσμευμένοι αποφύγετε μικρές περιπέτειες που μπορεί να σας τονώνουν, αλλά ο σύντροφός σας δε θα είναι έτοιμος να δεχτεί. Προτιμήστε να ανανεώσετε τη σχέση σας εφόσον πιστεύετε πως έχει ακόμα να σας δώσει πολλά θετικά στοιχεία.\nΚΑΡΚΙΝΟΣ: Δε θα σας λείψουν οι δυνατότητες να βελτιώσετε τις σχέσεις με τους συνεργάτες ή το σύντροφό σας, αρκεί να μην παρασυρθείτε και φερθείτε απερίσκεπτα ή κινηθείτε αντιδραστικά. Μην υπερεκτιμήσετε τις δυνάμεις σας, γιατί οι δυνάμεις σας θα είναι περιορισμένες και θα είστε περισσότερο ευάλωτοι στις εντάσεις που θα υπάρχουν, αλλά και στη σωματική κόπωση. Αποφύγετε επιπόλαιες επιλογές για να μη χάσετε τη σημαντική εύνοια που θα δεχτείτε στις σχέσεις και τις συνεργασίες σας.\nΛΕΩΝ: Τα άτομα που αυτή τη στιγμή συναναστρέφεστε έχουν εκφράσει τις προθέσεις τους χωρίς συγκαλύψεις και τώρα χρειάζεται να πράξετε το ίδιο και εσείς και δε χρειάζεται να ανησυχείτε πως θα σας κατηγορήσει κάποιος εάν εκφράσετε τις πραγματικές σας ευαισθησίες. Η προσπάθεια που θα κάνετε να βρείτε ένα κοινό παρανομαστή στις πεποιθήσεις σας, θα δημιουργήσει ένα κλίμα οικειότητας, ενώ οι αντιθέσεις που θα υπάρξουν, θα μπορέσουν να γεφυρωθούν με λίγη καλή θέληση και ευαισθησία.\nΠΑΡΘΕΝΟΣ: Οι εξελίξεις στον εργασιακό σας χώρο θα είναι έντονες ανοίγοντας ένα νέο κεφάλαιο. Θα ζήσετε ενδιαφέρουσες εμπειρίες με αλλαγές και προτάσεις. Τα προβλήματα που υπήρχαν θα εξακολουθούν να υφίστανται αφού δεν προνοήσατε για την άμεση αντιμετώπισή τους, αλλά με σύνεση και υπομονή στη διαχείρισή τους, θα βρείτε τις επιθυμητές λύσεις. Ο μόνος σας βασικός πονοκέφαλος θα είναι οι καθυστερήσεις σε χρήματα που ήταν προ των πυλών να τα εισπράξετε. Μη βιαστείτε να κάνετε επενδύσεις και αγορές, γιατί πρέπει να λάβετε υπόψη πριν κινηθείτε τους αστάθμητους παράγοντες.\nΖΥΓΟΣ: Φροντίστε να είστε ήρεμοι και προνοητικοί, χωρίς να στηρίζεστε στην εύνοια της τύχης ή την βοήθεια των άλλων. Επεξεργαστείτε τις απόψεις των άλλων πριν μιλήσετε και επωφεληθείτε από μία νέα γνωριμία, χωρίς να πάρετε ρίσκα ή να τολμήσετε παρακινδυνευμένες επενδύσεις. Βάλτε σαν στόχο την ασφάλεια της εργασίας και της πορείας σας χωρίς απώλειες. Τα γεγονότα που θα τρέχουν δεν ήταν προβλέψιμα από εσάς, άρα είναι πολύ πιθανόν να εμφανιστούν δυσκολίες στην πορεία της σχέσης σας που ίσως δε θα υπολογίσετε εγκαίρως.\nΣΚΟΡΠΙΟΣ: Στη ζωή των περισσοτέρων από εσάς θα γίνει ένα γενικό ξεκαθάρισμα και θα αρχίσει μια εποχή ερωτικής αποκατάστασης. Όμως, πριν έρθει αυτή η στιγμή, θα πρέπει να δοκιμαστούν η αντοχή, η ειλικρίνεια και η αλήθεια κάποιων ανθρώπων. Ίσως να έχει έρθει η ώρα να σταματήσετε να είστε επίμονα σταθεροί στον έρωτά σας για κάποιο άτομο εάν εκείνο έχει σταματήσεις να σας αγαπά ή να σας είναι πιστό. Σε σας μένει το βάρος και η ευθύνη της μεγάλης απόφασης, την οποία ακόμα και αν την πάρετε σιωπηλά, αργά ή γρήγορα είναι βέβαιο πως θα πρέπει να την εκτελέσετε.\nΤΟΞΟΤΗΣ: Η άρνηση στην αντιμετώπιση των αλλαγών μπορεί να έχει οδυνηρά αποτελέσματα για εσάς. Οι αντίθετες ενέργειες, οριοθέτηση και επέκταση, δημιουργούν εσωτερικό χάος που είναι δύσκολο να αντιμετωπιστεί με πρακτικούς τρόπους. Καθώς στις 5 ο Κρόνος ξεκινάει ανάδρομη πορεία στο ζώδιό σας, δεν υπάρχει λόγος να αγχωθείτε και να καταρρακώσετε την ψυχολογία σας, αφού τα προβλήματα ακόμα και έτσι θα ξεπεραστούν. Το μόνο που πρέπει να δείξετε είναι ψυχραιμία και υπομονή. Αυτή η βδομάδα θα αποτελέσει την αφετηρία μιας κλιμακωτής αλλαγής στις σχέσεις σας.\nΑΙΓΟΚΕΡΩΣ: Η φυσική σας κατάσταση απαιτεί περισσότερη προσοχή, καθώς θα υπάρχουν πολλές εναλλαγές, ενώ τα απρόοπτα και τα αιφνίδια θα γίνονται αφορμή για περιπέτειες. Επιμεληθείτε την εμφάνισή σας για να βελτιώσετε την εικόνα σας. Ο τρόπος σκέψης και η οργάνωση χρόνου θα παίξουν σημαντικό ρόλο στο πόσο καλά θα νιώθετε. Δε χρειάζεται να κάνετε κακές σκέψεις, γιατί κάτι τέτοιο θα αφήσει το φόβο σας να πάρει έκταση μέσα σας, επηρεάζοντας κατά συνέπεια την υγεία σας. Ντυθείτε, γυμναστείτε και θα ασκήσετε έντονη γοητεία.\nΥΔΡΟΧΟΟΣ: Η συναισθηματική απραξία θα παραδώσει τη σκυτάλη και έτσι δε θα νιώθετε ότι βρίσκεστε εκτός παιχνιδιού. Φλερτάρετε ακόμα και αν δεν έχετε τη διάθεση να συνεχίσετε. Δεχθείτε μια πραγματικά ουσιαστική σχέση και όταν αυτή εμφανιστεί μην επιτρέψετε να χαθεί από τη ζωή σας. Η κοινωνική σας ζωή θα είναι έντονη και θα σας προκαλέσει να αποφασίσετε ποια από τις καινούριες γνωριμίες που θα κάνετε είναι πραγματικά ενδιαφέρουσα. Εξετάστε προσεκτικά όλες τις παραμέτρους, ώστε να περάσετε όμορφες και ήσυχες ημέρες.\nΙΧΘΥΣ: Στις 3 που η Αφροδίτη περνάει ανάδρομη στο ζώδιό σας, κάντε κάτι για τον εαυτό σας που θα τον εμψυχώσει και θα τον ανανεώσει. Φαίνεται πως οι σχέσεις σας θα έχουν αρκετές ανακατατάξεις, αφού τη μία θα είναι καλά και την άλλη θα σας παραπλανούν. Όμως, εσείς ευθύνεστε για αυτό, αφού στην προσπάθειά σας να δημιουργήσετε σοβαρές σχέσεις, κάνατε πως δε βλέπατε τα στραβά σημεία που είχαν. Τώρα λοιπόν, θα έχετε την ευκαιρία να τα διορθώσετε με ένα ανώδυνο τρόπο και να αποκαταστήσετε τις χαμένες ισορροπίες.


Πτυσσόμενες Λεκάνες Συλλογής Διαρροών - ADTEC Chemicals\nΟι πτυσσόμενες λεκάνες συλλογής διαρροών έχουν σχεδιαστεί για γρήγορη απόκριση σε τυχαίες διαρροές νερού, λαδιών, πετρελαιοειδών και χημικών ουσιών. Διατίθενται σε 7 διάφορα μεγέθη από 25 lt έως 1.600 lt.\nΑυτές οι πτυσσόμενες λεκάνες συλλογής διαρροών έχουν σχεδιαστεί για γρήγορη απόκριση σε τυχαίες διαρροές νερού, λαδιών, πετρελαιοειδών και χημικών ουσιών.\nΕίναι επίσης δυνατό να χρησιμοποιηθούν τα μεγαλύτερα μοντέλα τόσο σε εμπορευματοκιβώτια μεγάλου όγκου όσο και για τη συλλογή διαρροών κατά την άντληση καυσίμου από φορτηγά ανεφοδιασμού. Οι πτυσσόμενες λεκάνες συλλογής διαρροών διατίθενται σε διάφορα μεγέθη.\nΔυνατότητα τοποθέτησης γύρω από οποιοδήποτε μηχάνημα\nΆμεσα έτοιμες για χρήση ακόμα και σε δυσπρόσιτες περιοχές\nΛόγω των ενισχύσεων στα πλευρικά τοιχώματα οι λεκάνες διαρροής είναι άκαμπτες και αυτο-στηριζόμενες. Είναι κατασκευασμένες από χοντρό ύφασμα με προστατευτική αδιάβροχη επένδυση (PES/PVC 680 g/m²). Είναι ανθεκτικές σε ουσίες με βάση το λάδι, οξέα και αλκάλια σε θερμοκρασίες μεταξύ -30°C και +70°C (βλ. Πιστοποιητικό χημικής αντοχής).\nΓια τον εύκολο χειρισμό της λεκάνης υπάρχουν νέοι ιμάντες μέγιστης αντοχής 200 kg και άγκιστρα στερέωσης ασφαλείας στα δύο άκρα. Το προστατευτικό επίθεμα και η ειδική επένδυση που παραδίδονται ως αξεσουάρ ενισχύουν σημαντικά την ανθεκτικότητα της λεκάνης συλλογής διαρροών.\nΤο κάλυμμα διαρροής XL DECON με τα χαμηλά πλευρικά του τοιχώματα είναι ιδιαίτερα κατάλληλο για απολύμανση ατόμων έκτακτης ανάγκης. Οι ενισχύσεις στα πλευρικά τοιχώματα του EASY PACK είναι πολλαπλών τμημάτων, έτσι ώστε η λεκάνη να διπλώνει καλύτερα γύρω από οποιοδήποτε εμπόδιο ή μηχάνημα και να μπορεί να διπλωθεί σε μικρότερο πακέτο.\nΗ έκδοση SHALLOW με τη σχεδίαση εξαιρετικά χαμηλού προφίλ μπορεί είτε να χρησιμοποιηθεί σε δυσπρόσιτες περιοχές, ειδικά σε στενούς χώρους με χαμηλό ύψος πρόσβασης.


Ο σκορπιός και ο βάτραχος - Καθημερινή 19/2/2017 | Γιώργος Παγουλάτος | Καθηγητής Ευρωπαϊκής Πολιτικής και Οικονομίας\nΟ σκορπιός και ο βάτραχος – Καθημερινή 19/2/2017\nΗ δεύτερη αξιολόγηση ήταν να κλείσει τον Φεβρουάριο 2016. Ο Φεβρουάριος 2017 παρέρχεται χωρίς να έχει κλείσει. Ακόμα και αυτή η κυβέρνηση της ραθυμίας και των καφενειακών ρυθμών παραδέχεται ότι η έγκαιρη ολοκλήρωση είναι ζωτικής σημασίας για την οικονομία, ότι η καθυστέρηση δημιουργεί τεράστιους κινδύνους. Ο αρχικός στόχος του Νοεμβρίου έγινε Δεκέμβριος, μετά Ιανουάριος, έπειτα Φεβρουάριος. Τώρα οι προβλέψεις πάνε για Απρίλιο. Στο μεταξύ προσαρμόζεται και η ρητορική. «Υπάρχει ζωή και μετά τον Μάρτιο», δήλωσε χαλαρός ο υπουργός Επικρατείας. Γιατί να βιάζεται άλλωστε;\nΟι οργανισμοί προβλέπουν πάνω από 2,5% ανάπτυξη το 2017, άλλο τόσο το 2018. Θα είναι η πρώτη επιστροφή σε ισχυρή ανάπτυξη από την αρχή της κρίσης. Το 2017-18 η χώρα μπορεί να έχει την ανάπτυξη που θα είχε το 2015-16, εάν οι τυχοδιωκτισμοί Τσίπρα-Βαρουφάκη δεν είχαν προσθέσει δύο αχρείαστα χρόνια ύφεσης. Ομως η ανάπτυξη του 2,5% θα επέλθει μόνον αν η αξιολόγηση κλείσει νωρίς το 2017, ακολουθούμενη από ένταξη στο πρόγραμμα αγοράς ομολόγων της ΕΚΤ. Ο συνδυασμός των δύο θα επιτρέψει τη μείωση του κόστους χρηματοδότησης της οικονομίας και την πιστοληπτική αναβάθμιση της χώρας, οδηγώντας σε μια πρώτη δοκιμαστική έξοδο στις αγορές για δανεισμό και τροφοδοτώντας έναν ενάρετο κύκλο ανάκαμψης.\nΕάν, αντιθέτως, η αξιολόγηση και ένταξη στο πρόγραμμα της ΕΚΤ καθυστερήσει, τότε κινδυνεύει να εμπλακεί στον εκλογικό κύκλο της Ευρώπης. Και τότε όλες οι παραπάνω ωφέλειες θα εξανεμιστούν, η έξοδος από την κρίση θα ματαιωθεί ξανά, οι τράπεζες θα σκάσουν, η πρόσβαση στις αγορές το 2018 θα είναι παντελώς αδύνατη, οι δημοσιονομικοί στόχοι θα χαθούν. Η χώρα θα σέρνεται προς ένα βαρύ τέταρτο μνημόνιο, με την παγκόσμια σπέκουλα να οργιάζει προεξοφλώντας χρεοκοπία και Grexit.\nΤα παραπάνω δεν είναι άσκηση κινδυνολογίας. Απορρέουν από κατά καιρούς δηλώσεις της κυβέρνησης και είναι γνωστά στους παροικούντες την Ιερουσαλήμ. Τούτων δοθέντων, θα ανέμενε κανείς ότι η κυβέρνηση θα επειγόταν να κλείσει την αξιολόγηση ακόμα και με μια οδυνηρή συμφωνία. Γιατί και η χειρότερη συμφωνία τώρα θα είναι καλύτερη από οποιαδήποτε συμφωνία απελπισίας προκύψει μερικούς μήνες αργότερα.\nΟμως δεν φαίνεται αυτό να συμβαίνει. Η κυβέρνηση καθυστερεί, επιδιώκοντας να πείσει το ΔΝΤ ότι με πρωτογενές πλεόνασμα 2%, επιπλέον μέτρα δεν απαιτούνται. Ομως, παρατείνοντας τη διαπραγμάτευση για να δικαιωθεί στους αριθμούς, τείνει να οδηγήσει στην επιδείνωση των αριθμών. Το ΔΝΤ ισχυρίζεται ότι το δημοσιονομικό αποτέλεσμα του 2016 δεν μπορεί να επαναληφθεί τα επόμενα χρόνια. Η καθυστέρηση για να διαψευστεί το ΔΝΤ οδηγεί την οικονομία σε τέτοια παράλυση που θα καταλήξει να επιβεβαιώσει το ΔΝΤ.\nΗ κυβέρνηση έχει κάποια δίκια. Παρήγαγε μεγάλο πρωτογενές πλεόνασμα – προϊόν άγριας αφαίμαξης των φορολογουμένων. Τσακαλώτος και Χουλιαράκης διαπραγματεύθηκαν υπεύθυνα – άλλο αν η κυβέρνησή τους τα τίναξε στον αέρα μοιράζοντας δώρα στους συνταξιούχους. Ο ανασχηματισμός απομάκρυνε ορισμένους από τους χειρότερους υπουργούς. Επίσης, οι δανειστές ανεβάζουν διαρκώς τον πήχυ. Η κυβέρνηση είναι εγκλωβισμένη στη διένεξη ΔΝΤ-Βερολίνου.\nΟμως τίποτε από αυτά ο κ. Τσίπρας δεν δικαιούται να υποκρίνεται ότι δεν γνώριζε. Παρόμοιες δυσχέρειες είχαν αντιμετωπίσει και οι προηγούμενες κυβερνήσεις. Εκείνες είχαν και την καυτή ανάσα ενός έξαλλου ΣΥΡΙΖΑ της αντιπολίτευσης στον σβέρκο τους. Ο κ. Τσίπρας έχει απέναντί του μια υπεύθυνη αντιπολίτευση, που ψήφισε μνημόνιο για να μην καταρρεύσει η χώρα.\nΟ κ. Τσίπρας θερίζει τους ανέμους που έσπειρε. Αν οι δανειστές ζητούν προληπτική νομοθέτηση μέτρων είναι γιατί ο ίδιος γκρέμισε κάθε εμπιστοσύνη που δικαιούτο να απαιτήσει μια χώρα που το 2010-14 πραγματοποίησε τη μεγαλύτερη δημοσιονομική προσαρμογή στα χρονικά του ΟΟΣΑ. Αν δυσκολεύεται να πείσει τους βουλευτές του να ψηφίσουν τα μέτρα, είναι γιατί ο ίδιος τους εκπαίδευσε στα «δεν πληρώνω» και «σκίζω τα μνημόνια».\nΣτο μεταξύ, το περιβάλλον επιδεινώνεται. Οι εκλογές στην Ολλανδία αδρανοποιούν τον πρόεδρο του Eurogroup, που έχει δουλέψει για έναν έντιμο συμβιβασμό. Από Μάρτιο η Γερμανία μπαίνει σε προεκλογικό πυρετό, με τοπικές εκλογές την άνοιξη και εθνικές εκλογές τον Σεπτέμβριο, όπου οι συντηρητικοί υποψήφιοι θα διαγκωνίζονται σε δηλώσεις αυστηρότητας προς την Ελλάδα. Και τον Μάιο μια νίκη της Λεπέν θα απελευθέρωνε δυνάμεις διάλυσης της Ευρώπης, για την οποία ήδη εργάζεται ο προπετής υποψήφιος πρέσβης του Τραμπ στην Ε.Ε. Η Ελλάδα θα είναι ένα καρυδότσουφλο στη διεθνή καταιγίδα. Αλλά η αξιολόγηση θα κακοφορμίζει σαν ανοιχτή πληγή, αναμένοντας την πολυπόθητη έγκριση του βαθέος ΣΥΡΙΖΑ.\nΗ μεγαλοφυής στρατηγική των καθυστερήσεων και του εκβιασμού με χρεοκοπία στο χείλος της αβύσσου από τους Τσίπρα-Βαρουφάκη το 2015 στοίχισε στη χώρα το μισό της ΑΕΠ. Από το 2015 η χώρα παραδέρνει μεταξύ σοκ, εκλογών και ατέρμονης διαπραγμάτευσης, με την οικονομία σε κώμα.\nΣτη γνωστή παραβολή, ο σκορπιός δαγκώνει τελικά τον βάτραχο που τον μετέφερε στην αντίπερα όχθη. «Γιατί το έκανες, αφού έτσι θα πεθάνουμε και οι δύο;» τον ρώτησε ο βάτραχος καθώς πνιγόταν. «Δεν μπορούσα διαφορετικά, είναι στη φύση μου», του απάντησε ο σκορπιός.


ΤΑ ΠΑΝΤΑ ΑΠΟ ΖΕΛΑΤΙΝΕΣ!!!!!\nΘέμα: ΤΑ ΠΑΝΤΑ ΑΠΟ ΖΕΛΑΤΙΝΕΣ!!!!! Παρ Δεκ 03, 2010 5:24 am\nΠΑΙΔΙΑ ΥΠΑΡΧΕΙ ΕΝΑ ΜΑΓΑΖΙ ΣΤΗ ΚΑΛΛΙΘΕΑ(ΑΘΗΝΑ)ΤΟ ΟΠΟΙΟ ΚΑΤΑΣΚΕΑΥΑΖΕΙ ΟΤΙ ΖΕΛΑΤΙΝΑ\nΜΠΟΡΕΙΤΕ ΝΑ ΦΑΝΤΑΣΤΕΙΤΕ!\nΓΙΑ ΤΙΣ ΠΕΡΙΣΣΟΤΕΡΕΣ ΜΑΡΚΕΣ ΚΑΙ ΜΟΝΤΕΛΑ ΜΟΤΟ,ΣΕ ΔΙΑΦΟΡΑ ΜΕΓΕΘΗ ΚΑΙ\nΔΙΑΦΟΡΕΤΙΚΑ ΝΟΥΜΕΡΑ (ΦΙΜΕ).\nΣΕ ΠΟΛΥ ΠΟΛΥ ΚΑΛΕΣ ΤΙΜΕΣ!!!!\nΗ ΕΤΑΙΡΙΑ ΕΙΝΑΙ: M.P.F.® Ύδρας 3 Καλλιθέα, 17676. ΤΗΛ:& FAX:210-95.37.472-210-95.99.430\nΜΠΕΙΤΕ ΚΑΙ ΔΕΙΤΕ ΤΑ ΠΑΝΤΑ ΕΧΕΙ ΠΟΛΛΕΣ ΦΩΤΟ ΜΕ ΤΑ ΜΑΣ!!!!\nΘέμα: Απ: ΤΑ ΠΑΝΤΑ ΑΠΟ ΖΕΛΑΤΙΝΕΣ!!!!! Παρ Μαρ 16, 2012 9:17 am\nειχα 1,5 χρονο την mra 5,15\nτην ermax του Στρατου για μια εβδομαδα δοκιμη\nτην fabri 1,5 μηνα (μεχρι που τα τσουγκρισε με τον τοιχο στο γκαραζ)\nκαι τωρα την αντιγραφη της barracuda απο το την MPF στην καλλιθεα\nbarracuda δαγκωτο δεν αστειευεται ο Ιταλος πρεπει να εχει ασχοληθει πολυ με την αεροδυναμικη της ζελατινας!!\nυ.γ που το ξεθαψα 2χρονων ποστ?\nΘέμα: Απ: ΤΑ ΠΑΝΤΑ ΑΠΟ ΖΕΛΑΤΙΝΕΣ!!!!! Παρ Μαρ 16, 2012 9:22 am\nτο τελευταίο vstromακι κάτι μου θυμίζει ........ ...................................καλοφόρετη Γιώργη και να σαι σίγουρος όπως και σου είπα ότι θα την ευχαριστηθείς περισσότερο απ όλες.\nΘέμα: Απ: ΤΑ ΠΑΝΤΑ ΑΠΟ ΖΕΛΑΤΙΝΕΣ!!!!! Τρι Μάης 08, 2012 9:57 am\nσκεφτομαι τωρα το καλοκαιρι για κοντη ζελατινα να τρωω αερα\nεχει κανεις απο εδω να μου δειξει φωτο ή να μου προτεινει\nκατι σαν αυτη σκεφτομαι\nγια δειξτε καμια φωτο\nΘέμα: Απ: ΤΑ ΠΑΝΤΑ ΑΠΟ ΖΕΛΑΤΙΝΕΣ!!!!! Τρι Μάης 08, 2012 11:09 am\nΟντως εχει πολυ πραμα και προσεξα οτι γραφει και -15% αλλα οταν παταω εκει που λεει περισσοτερα δεν με παει πουθενα...\nΘέμα: Απ: ΤΑ ΠΑΝΤΑ ΑΠΟ ΖΕΛΑΤΙΝΕΣ!!!!! Τρι Μάης 08, 2012 1:13 pm\nΑυτη έχω και εγω είναι η fabbri, αν θυμαμαι καλά εκανε 75? ή 85? για την γνήσια λέω.\nΘέμα: Απ: ΤΑ ΠΑΝΤΑ ΑΠΟ ΖΕΛΑΤΙΝΕΣ!!!!! Τρι Μάης 08, 2012 1:39 pm\nρε παιδιά δεν σας φαίνεται πολύ κοντή-περίεργη??\nΘέμα: Απ: ΤΑ ΠΑΝΤΑ ΑΠΟ ΖΕΛΑΤΙΝΕΣ!!!!! Τρι Μάης 08, 2012 1:45 pm\nδεν του ταιριαζει , δεν ειναι του χαρακτηρα του , σαν να του χουνε παρει το σκαλπ κατι.....\nΘέμα: Απ: ΤΑ ΠΑΝΤΑ ΑΠΟ ΖΕΛΑΤΙΝΕΣ!!!!! Τρι Μάης 08, 2012 3:29 pm\nΕμένα μου αρέσει πολύ και κάνει δουλεια η διπλή κούρμπα που έχει.\nΕίπαμε όμως περι ορέξεως...\nΘέμα: Απ: ΤΑ ΠΑΝΤΑ ΑΠΟ ΖΕΛΑΤΙΝΕΣ!!!!! Τετ Μάης 23, 2012 11:55 am\nτις έχω δει κι εγώ αυτές τις ζελατίνες, τις mpf, και μου αρέσουν πολύ, κάποιος φίλος όμως μου είπε ότι σε μια μικρή και ασήμαντη πτώση η ζελατίνα έσπασε και τραυμάτισε τον αναβάτη στο σαγόνι, ευτυχώς όχι πολύ, έχει κάποιος καμιά εμπειρία;;;;;;\nΘέμα: Απ: ΤΑ ΠΑΝΤΑ ΑΠΟ ΖΕΛΑΤΙΝΕΣ!!!!! Τετ Μάης 23, 2012 1:19 pm\nΣυγνωμη αλλα σε αυτο που λες δεν βρισκω νοημα!!\nΔηλαδη αν ειχε τι μαμα ζελατινα ή την mra ή την barracuda ή καποια αλλη εκτος της mpf τι θα γινοταν?????..δεν θα εσπαγαν??..δεν θα τραυματιζοταν???\nδεν καταλαβαινω τι θες να πεις!\nΘέμα: Απ: ΤΑ ΠΑΝΤΑ ΑΠΟ ΖΕΛΑΤΙΝΕΣ!!!!! Τετ Μάης 23, 2012 1:36 pm\nΘέμα: Απ: ΤΑ ΠΑΝΤΑ ΑΠΟ ΖΕΛΑΤΙΝΕΣ!!!!! Τετ Μάης 23, 2012 1:47 pm\nΘα συμφωνήσω μαζί σου Γιώργη!!!!(to nou sou)\nΘέμα: Απ: ΤΑ ΠΑΝΤΑ ΑΠΟ ΖΕΛΑΤΙΝΕΣ!!!!! Τετ Μάης 23, 2012 1:52 pm\nβασικα αυτη που την ειδα και φορεμενη απο κοντα ειναι οντως ψιλοχαλια.....\n.ειχα δει μια στο στυλ της μαμα αλλα λιγο πιο κοντη και μου αρεσε\nΘέμα: Απ: ΤΑ ΠΑΝΤΑ ΑΠΟ ΖΕΛΑΤΙΝΕΣ!!!!! Τετ Μάης 23, 2012 2:08 pm\nαγαπητε οποιος εχει χρημα φαινετε...\nαλλη ζελατινα των χειμωνα αλλη το καλοκαιρακι για να σε φυσαει το αερακι...\nκουρευετε ο κοσμος εεεεε?\nΘέμα: Απ: ΤΑ ΠΑΝΤΑ ΑΠΟ ΖΕΛΑΤΙΝΕΣ!!!!! Τετ Μάης 23, 2012 2:09 pm\nΣε ευχαριστω για τα καλα σου λογια, σε μένα την είδες στο περίπτερο...\nΕίπαμε περι ορέξεως...\nΕμένα μου αρέσει πάντως, όπως και αυτη που φοράς.\nΘέμα: Απ: ΤΑ ΠΑΝΤΑ ΑΠΟ ΖΕΛΑΤΙΝΕΣ!!!!! Τετ Μάης 23, 2012 2:25 pm\nΘέμα: Απ: ΤΑ ΠΑΝΤΑ ΑΠΟ ΖΕΛΑΤΙΝΕΣ!!!!! Τετ Μάης 23, 2012 2:34 pm\nΘέμα: Απ: ΤΑ ΠΑΝΤΑ ΑΠΟ ΖΕΛΑΤΙΝΕΣ!!!!! Σαβ Μάης 26, 2012 4:40 am\nαπ' ότι κατάλαβα εννοεί ότι όπως τα παρμπρίζ των αυτοκινήτων σπάζουν με ένα συγκεκριμένο τρόπο για να μην τραυματίσουν τον επιβάτη, κάπως έτσι και οι ζελατίνες δεν σπάζουν εύκολα ή σπάζουν χωρίς να αφήνουν αιχμές για να μην τραυματίσουν τον αναβάτη\nΔεν το γνωρίζω το θέμα, απλά σκεφτόμουν να αγοράσω τέτοια ζελατίνα και σε μια συζήτηση μεταξύ φίλων ειπώθηκε το παραπάνω και αυτό με φρέναρε γι αυτό μπήκα στο φόρουμ να δω αν κάποιος άλλος έχει παρόμοια εμπειρία ή αν ξέρει τι παίζεται με τις ζελατίνες όσον αφορά προδιαγραφές υλικού ,,πέρα από εμφάνιση σχήμα κλπ\nΘέμα: Απ: ΤΑ ΠΑΝΤΑ ΑΠΟ ΖΕΛΑΤΙΝΕΣ!!!!! Σαβ Μάης 26, 2012 10:37 am\nΦιλε μου ολες το ιδιο σπανε ουτε ψημενες ειναι σαν τις πορτες των μαγαζιων ουτε μεμβρανη εχουν εσωτερικα σαν τα παρμπριζ ......οταν η fabri που φορουσα (που ηταν γνησια )ηρθε αγκαλια με τον τοιχο στο γκαραζ απο μαλακια στο σταντ οπως να ναι εσπασε\nΘέμα: Απ: ΤΑ ΠΑΝΤΑ ΑΠΟ ΖΕΛΑΤΙΝΕΣ!!!!! Τετ Οκτ 30, 2013 11:36 am\nμπαίνει η ζελατίνα από Κ5 σε Κ9 ?\nΘέμα: Απ: ΤΑ ΠΑΝΤΑ ΑΠΟ ΖΕΛΑΤΙΝΕΣ!!!!! Τετ Οκτ 30, 2013 12:27 pm\nNαι, την ίδια μουρη δεν έχουν?\nΆρα μια χαρα κανει.\nΘέμα: Απ: ΤΑ ΠΑΝΤΑ ΑΠΟ ΖΕΛΑΤΙΝΕΣ!!!!! Τετ Οκτ 30, 2013 12:28 pm\nΘέμα: Προβληματισμοί σχετικά με το ύψος της ζαλετίνας και του οδηγού Τρι Σεπ 13, 2016 12:45 pm\nΕίμαι νέος στο forum σας και χαίρομαι που είμαι και γω μέλος στην ομάδα σας, διαβάζοντας τα άρθρα, τα σχόλια και τις συζητήσεις σας !!!! Επιτέλους απέκτησα και γω μία V-Strom του 2008.\nΕνθουσιασμένος, από την οδηγική της συμπεριφορά, το στήσιμό της, την εμφάνισή της !!!! Την αγόρασα από 2ο χέρι σε πολύ καλή κατάσταση, έβαλα το κλειδί στην μίζα και .... αυτό ήταν. Τέλεια !!! Μόνο service της κάνω !!!\nΑλλά ο προηγούμενος ιδιοκτήτης ήταν γύρω ψηλός, γύρω στα 1,80 ή 1,90. Εγώ είμαι λιγάαακι πιο κοντός : 1,70.\nΕχω λοιπόν πρόβλημα με την ζελατίνα της. Ο τύπος είχε αλλάξει και έβαλε μία KAPPA πιό μεγάλη, πιο ψηλή, στα μέτρα του. Και μένα με βολεύει, ειδικά όταν οδηγάω λιγάκι σκυφτός, βλέπω από μέσα της (άρα πρέπει να μένει πάντα καθαρή), είναι σταθερή, δεν έχω προβλήματα αέρα ακόμα και όταν πηγαίνω με 180+. 100% προστασία. Πολύ καλά ως εδώ !!!\nΟταν περνάω από σημεία με ομίχλη, θολώνει τελείως η ζελατίνα, και δεν βλέπω. Αν σηκωθώ-τεντωθώ προς τα πάνω, έχω μια ορατότητα γύρω στα 10 (περίπου) μέτρα από τη μούρη της μηχανής. Πανικός !!! Αν μου πεταχτεί κάτι σε πιο κοντινή απόσταση, απλά ΔΕΝ θα το δω !!!\nΜάλλον θα πρέπει να αλλάξω ζελατίνα? ή να κόψω την ήδη υπάρχουσα? Και αν την κόψω, σε πιο ύψος θα πρέπει να κοπεί ώστε να έχω την προστασία που είχα πριν και να μην τρώω ανελέητα τον αέρα και τους στριβιλισμούς στο κράνος?\nΘέμα: Απ: ΤΑ ΠΑΝΤΑ ΑΠΟ ΖΕΛΑΤΙΝΕΣ!!!!! Τρι Σεπ 13, 2016 9:33 pm\nΑν και συστήθηκες άψογα θα σε παρακαλούσα για τυπικούς λόγους να περάσεις από τα νέα μέλη https://www.vstromhellasforum.com/f2-forum ώστε να έχουν την ευκαιρία να σε καλωσορίσουν και τα υπόλοιπα μέλη.\nΤώρα σχετικά με την ζελατίνα.\nΕχει τρεις ρυθμίσεις η ζελατίνα. Βγάζεις τις βίδες της ζελατίνας και της βάσης. Δοκίμασε (αν είσαι στην υψηλότερη ρύθμιση) να κατεβείς.\nΑν πάλι συνεχίζεις να έχεις πρόβλημα και θέλεις να αλλάξεις ζελατίνα θα σου πρότεινα την MRA 415 με το φρυδάκι η οποία πιστεύω θα σου έρχεται κουτί.\nΔεν θα πρότεινα το κόψιμο της ζελατίνας.


Αγροτική Επιχειρηματικότητα και Βιώσιμη Ανάπτυξη από το «EUROPE DIRECT Πελοπόννησος» - Αργολικές Ειδήσεις\nΗ έναρξη της εκδήλωσης έγινε από τον Πρόεδρο του Δικτύου Πόλεων «ΒΙΩΣΙΜΗ ΠΟΛΗ» και Γενικό Γραμματέα της ΚΕΔΕ, κ. Δημήτρη Καφαντάρη, ο οποίος αναφέρθηκε στη σπουδαιότητα του αγροτικού επιχειρείν για τη βιώσιμη ανάπτυξη της χώρας. Τόνισε ότι τόσο η ΕΕ με το Σχέδιο Ανάκαμψης για την Ευρώπη, όσο και το Υπουργείο Αγροτικής Ανάπτυξης με την πολιτική που έχει διαμορφώσει, στηρίζουν έμπρακτα την αγροτική επιχειρηματικότητα.\nΟ Υφυπουργός Αγροτικής Ανάπτυξης και Τροφίμων, κ. Γεώργιος Στύλιος, ξεκίνησε την ομιλία του τονίζοντας ότι «η Ελλάδα είναι η μοναδική χώρα στην Ευρώπη που για την επόμενη ΚΑΠ θα έχει την ίδια χρηματοδότηση με την περίοδο 2014-2020, όταν όλες οι υπόλοιπες χώρες είχαν μια μείωση στον προϋπολογισμό τους κατά 10%». Παρέθεσε τους 6 άξονες της πολιτικής του Υπουργείου καθώς και τις 2 μεταρρυθμίσεις για την προώθηση της επιχειρηματικότητας στον αγροτικό τομέα. Αναφέρθηκε, τέλος, στις χρηματοδοτήσεις που είναι διαθέσιμες προς αξιοποίηση από τους αγρότες και τις δυνατότητες που διατίθενται από την ΚΑΠ και την Πράσινη Συμφωνία.\nΣτον σύντομο χαιρετισμό του ο Αντιπεριφερειάρχης Πρωτογενούς Τομέα Πελοποννήσου, κ. Στάθης Αναστασόπουλος, τόνισε μεταξύ άλλων ότι η Περιφέρεια Πελοποννήσου έχει ως στόχο την ανάπτυξη του πρωτογενούς τομέα και τη σύνδεσή του με τον τουριστικό, για να οδηγηθεί σε ένα ισχυρό μοντέλο αγροτικής επιχειρηματικής ανάπτυξης. Με τη χρηματοδότηση της Ευρωπαϊκής Ένωσης. Ωστόσο, οι απόψεις και οι γνώμες που διατυπώνονται, εκφράζουν αποκλειστικά τις απόψεις των συντακτών και δεν αντιπροσωπεύουν κατ’ ανάγκη τις απόψεις της Ευρωπαϊκής Ένωσης ή της Ευρωπαϊκής Επιτροπής. Ούτε η Ευρωπαϊκή Ένωση ούτε η Ευρωπαϊκή Επιτροπή μπορούν να θεωρηθούν υπεύθυνες γι’ αυτές.\nΟ Αντιδήμαρχος Καλαμάτας, κ. Αναστάσιος Σκοπετέας, επεσήμανε ότι η Καλαμάτα είναι, σύμφωνα με τον Ευρωπαϊκό Οργανισμό Περιβάλλοντος, η πιο πράσινη πόλη της Ελλάδας. Διαθέτει τα συγκριτικά πλεονεκτήματα που θα την οδηγήσουν στην πράσινη ανάπτυξη. Με την ερημοποίηση της υπαίθρου ξεκίνησε τον σύντομο χαιρετισμό του ο Πρόεδρος του Επιμελητηρίου Μεσσηνίας, κ. Ευάγγελος Ξυγκώρος. Λύση σε αυτό το πρόβλημα δίνει η πράσινη ανάπτυξη, η καινοτομία, η παραγωγή ποιοτικών προϊόντων με ταυτότητα και η προώθηση τους στο εξωτερικό. Τέλος, σημείωσε ότι είναι αναγκαίος ο στρατηγικός σχεδιασμός, καθώς και η ενίσχυση και εκπαίδευση των αγροτών.\nΟ Πρόεδρος του Μανιατακείου Ιδρύματος, κ. Δημήτρης Μανιατάκης, ανέφερε ότι ενώ η Πελοπόννησος είναι ένα «χρυσορυχείο», εξακολουθεί να παραμένει μια από τις φτωχότερες Ευρωπαϊκές περιφέρειες. Υπογράμμισε ότι θα πρέπει να αξιοποιηθεί η Μεσογειακή Διατροφή ως πολιτιστικό αγαθό και να συνδεθεί με την αγροτική επιχειρηματικότητα και τον τουρισμό, δημιουργώντας ένα εξόχως δημιουργικό όχημα βιώσιμης ανάπτυξης.\nΗ Ελλάδα με την ποιότητα προϊόντων που έχει μπορεί να πρωταγωνιστήσει στον τομέα της αγροτικής επιχειρηματικότητας στην Ευρώπη και παγκοσμίως, αλλά για να συμβεί αυτό θα πρέπει να στηριχτεί σε ένα οργανωμένο στρατηγικό σχέδιο, για την ανασυγκρότηση της αγροτικής οικονομίας και την αναζωογόνηση της υπαίθρου, είπε χαρακτηριστικά ο Πρόεδρος του Επιμελητηρίου Κορινθίας, κ. Παναγιώτης Λουζιώτης.\nΣτην ομιλία του ο Project Leader του Γραφείου Στρατηγικών Προγραμμάτων της Αμερικανικής Γεωργικής Σχολής, κ. Ηλίας Κάλφας, έκανε μνεία στο ιδιαίτερα απαιτητικό πλαίσιο που καλείται σήμερα να λειτουργήσει ο σύγχρονος αγρότης, αν θέλει να διατηρήσει την ανταγωνιστικότητά του. Η γνώση της αγοράς, η εφαρμογή νέων τεχνολογιών και η αξιόπιστη τεχνική υποστήριξη είναι προαπαιτούμενα. Αναφέρθηκε στην υποστήριξη που παρέχει η ΑΓΣ σε ομάδες παραγωγών στην Πελοπόννησο και σε γεωργικές επιχειρήσεις σε όλη την Ελλάδα, που στοχεύουν στον ψηφιακό μετασχηματισμό της γεωργίας, η οποία σε συνδυασμό με τις περιβαλλοντικές συμμορφώσεις αποτελούν και απαιτήσεις των σύγχρονων αγορών.\nΟ Συντονιστής Δράσεων του Ιδρύματος Καπετάν Βασίλη και Κάρμεν Κωνσταντακόπουλου, κ. Διονύσης Παπαδάτος, περιέγραψε τις δράσεις του ΙΚΒΚΚ που εστιάζουν στην υποστήριξη της αγροτικής επιχειρηματικότητας: εκπόνηση αγροτικού σχεδιασμού και συντονιστική υποστήριξη δράσεων, εκπαίδευση αγροτών, διασύνδεση των αγροτών με εταιρείες μεταποίησης και εμπορίας, υποστήριξη και προώθηση του ονόματος των μεσσηνιακών προϊόντων, πρόγραμμα καταγραφής τοπικών ποικιλιών, υποστήριξη εφαρμοσμένης έρευνας και ίδρυση του Κέντρου Αγροδιατροφικής Επιχειρηματικότητας της Μεσσηνίας (ΚΑΕΜ).\nΟ Πρόεδρος της Ομάδας παραγωγών «ΝΗΛΕΑΣ», κ. Γεώργιος Κόκκινος, τόνισε τους λόγους στους οποίους οφείλεται η μεγάλη υστέρηση της ελληνικής γεωργίας στην ανάπτυξη της γεωργικής επιχειρηματικότητας. Περιέγραψε το εξαιρετικά δύσκολο περιβάλλον στο οποίο δραστηριοποιείται ο σύγχρονος αγρότης, ο οποίος μπορεί να ανταπεξέλθει μόνο με εκπαίδευση και αξιόπιστη συμβουλευτική. Ανέφερε ότι η πράσινη μετάβαση της γεωργίας είναι δύσκολη και έχει κινδύνους, αλλά αποτελεί και πρόκληση, που θα πρέπει να ειδωθεί ως ευκαιρία, αξιοποιώντας τα συγκριτικά πλεονεκτήματα και βελτιώνοντας αδυναμίες, με στόχο να δημιουργηθεί ένα σύγχρονο και ανθεκτικό πολυσυλλεκτικό και πολυλειτουργικό μοντέλο γεωργίας.\nΗ Διευθύντρια της DATAGRID, κα Δώρα Ανδρινοπούλου, παρουσίασε τα χρηματοδοτικά εργαλεία για την αγροτική επιχειρηματικότητα και συγκεκριμένα τα Σχέδια Βελτίωσης, καθώς και το Ταμείο Ανάκαμψης. Με τη χρηματοδότηση της Ευρωπαϊκής Ένωσης. Ωστόσο, οι απόψεις και οι γνώμες που διατυπώνονται, εκφράζουν αποκλειστικά τις απόψεις των συντακτών και δεν αντιπροσωπεύουν κατ’ ανάγκη τις απόψεις της Ευρωπαϊκής Ένωσης ή της Ευρωπαϊκής Επιτροπής. Ούτε η Ευρωπαϊκή Ένωση ούτε η Ευρωπαϊκή Επιτροπή μπορούν να θεωρηθούν υπεύθυνες γι’ αυτές. Ιδιαίτερη ανάλυση έκανε στον πρόσφατο νέο Αναπτυξιακό Νόμο 4887, ο οποίος έχει αρκετές διαφοροποιήσεις στον τομέα της αγροτικής παραγωγής και μεταποίησης σε σχέση με τον προγενέστερο.\nΟ Διευθυντής Αγροτικής Οικονομίας & Κτηνιατρικής Τριφυλίας, κ. Αντώνης Παρασκευόπουλος, μίλησε για τον ρόλο των ΔΑΟΚ και την κάθε είδους αρωγή προς τους αγρότες, κυρίως με τα εργαλεία που παρέχει το ΥΠΑΑΤ, τα οποία καλούνται να εφαρμόσουν οι κατά τόπους υπηρεσίες του. Τόνισε σημεία και παραλείψεις που πρέπει να δώσει έμφαση το Υπουργείο, προκειμένου να βελτιώσει την πολιτική του. Ολοκλήρωσε την παρέμβασή του μεταφέροντας το αισιόδοξο μήνυμα ότι οι περισσότεροι αγρότες και ιδιαίτερα οι νέοι έχουν τις δυνατότητες και τα εργαλεία να ανταπεξέλθουν στις δυσκολίες.\nΟ Διευθυντής του Α.Γ. «ΕΝΩΣΗ ΜΕΣΣΗΝΙΑΣ», κ. Ιωάννης Γ. Πάζιος, μεταξύ άλλων, αναφέρθηκε στην ανάγκη ύπαρξης ουσιαστικού πλαισίου εθνικής στρατηγικής για τον πρωτογενή τομέα, στην αντιμετώπιση των ψηφιακών προκλήσεων και του ψηφιακού αναλφαβητισμού, στα προβλήματα δομών και υποδομών, καθώς και στα επιμέρους ζητήματα που αφορούν την ουσιαστική αξιοποίηση των ΠΟΠ/ΠΓΕ προϊόντων με ναυαρχίδα την Ελιά Καλαμάτας ΠΟΠ, κλπ.\nΟ Πρόεδρος και Επιστημονικός Διευθυντής του ΚΕΠΕ και Καθηγητής του Τμήματος Οικονομικών Επιστημών του Πανεπιστημίου Πελοποννήσου, κ. Παναγιώτης Λιαρκόβας, τόνισε το μικρό ποσοστό απορρόφησης των χρηματοδοτικών εργαλείων, καθώς και τη συνεργασία του Τμήματος Γεωπονίας και του Τμήματος Διοικητικής Επιστήμης και Τεχνολογίας του πανεπιστημίου Πελοποννήσου για την ολοκληρωμένη εκπαίδευση των φοιτητών.\nΟ κ. Νίκος Μάρκελλος παρουσίασε την οικογενειακή εταιρεία Markellos Olive. Ο εκσυγχρονισμός των ελαιώνων, η επένδυση στην κατάρτιση, η έρευνα για την ανάπτυξη νέων προϊόντων, τα διαδραστικά προγράμματα ελαιοτουρισμού, η χρήση ευφυούς γεωργίας, καθώς και το βίντεο εικονικής πραγματικότητας με τίτλο «Παραγωγή εξαιρετικά παρθένου ελαιόλαδου» αποτελούν κάποιους από τους παράγοντες που κάνουν την εταιρεία καλή πρακτική αγροτικής επιχειρηματικότητας.\nΟ κ. Θεόδωρος Δημητρακάκης, νέος αγρότης, ήταν το παράδειγμα του νέου επιστήμονα που επέλεξε να επιστρέψει στα πατρογονικά εδάφη από αγάπη για τη γεωργία, έχοντας, όμως, ως «προίκα» την επιχειρηματικότητα και τις γνώσεις. Με απλό και κατανοητό τρόπο και κυρίως με οικονομικά στοιχεία, περιέγραψε την πορεία και τους στόχους του, αλλά και τις αναπόφευκτες απογοητεύσεις που αξιοποίησε ως μαθήματα. Έκανε ιδιαίτερη αναφορά στη συμμετοχή του σε ομάδα παραγωγών και σε χρηματοδοτικά εργαλεία και επεσήμανε την ώθηση που κερδίζει ο αγρότης από αυτά.\nΟ κ. Παναγιώτης Κορδώσης παρουσίασε τη Ζυθοποιία Πελοποννήσου. Η εταιρεία κάνει χρήση της συμβολαιακής γεωργίας για την πρώτη ύλη, χρηματοδοτικών εργαλείων για την ανάπτυξη και τον εκσυγχρονισμό της, ενώ το 40% της παραγωγής εξάγεται.\nΟ Γενικός Διευθυντής της ΒΙΩΣΙΜΗΣ ΠΟΛΗΣ, κ. Ιωάννης Γεώργιζας, παρουσίασε 2 προγράμματα που μπορούν να συμβάλουν έμμεσα στην αγροτική επιχειρηματικότητα: α) το ECO SENSE (πιστοποίηση επιχειρήσεων για την προσαρμογή στην κλιματική αλλαγή) και β) την αξιοποίηση των κλαδιών της ελαιοκαλλιέργειας (για την παραγωγή πέλετ, βιομάζας, ακόμη και ενέργειας).


Κορονοϊός, Ελλάδα: 15 νέα κρούσματα και ένας νέος θάνατος | iRafina\nΓραπτή είναι πλέον η ενημέρωση του Υπουργείου Υγείας σε συνεργασία με τον ΕΟΔΥ αναφορικά με την εξέλιξη της πανδημίας του κορονοϊού στη χώρα μας.\nΣύμφωνα με την ανακοίνωση της Πέμπτης (4/6) τα νέα κρούσματα του φονικού ιού στην Ελλάδα είναι 15, ενώ ο συνολικός αριθμός των κρουσμάτων είναι 2952.\nΥπάρχει ένας νέος καταγεγραμμένος θάνατος στη χώρα μας και συνολικά έχουν καταγραφεί μέχρι σήμερα 180 θάνατοι.\nΔείτε ακόμα: Κατάληψη σε σχολεία από μαθητές που αρνούνται να φορέσουν μάσκα!\nΔείτε ακόμα: Κακοκαιρία "Ιανός": Η στιγμή που άνεμοι 12 μποφόρ παρασύρουν ρεπόρτερ! (βίντεο)\nΔείτε αναλυτικά την εξέλιξη και με φωτογραφίες ΕΔΩ\nΣκότωσαν 7χρονο κοριτσάκι που είχαν ως υπηρέτρια γιατί… άφησε ελεύθερο έναν παπαγάλο!


Απριλίου 20, 2018 12:05 μμ\n• Βραβεύτηκαν τρείς καινοτόμες κοινωνικές μαθητικές «επιχειρήσεις»\n• Τα παιδιά «επιχειρηματίες» κατέπληξαν με τη δουλειά τους τον Πρόεδρο της Νέας Δημοκρατίας Κυριάκο Μητσοτάκη\nΤεράστια επιτυχία σημείωσε η 12η Μαθητική Εμπορική Έκθεση της Αθήνας – Student Trade Fair 2018 του Σωματείου Επιχειρηματικότητας Νέων/Junior Achievement Greece που πραγματοποιήθηκε την Τρίτη 17 Απριλίου στο Τhe Mall Αthens. Όλες οι μαθητικές «Εικονικές Επιχειρήσεις» από 60 Γυμνάσια και Λύκεια της Κεντρικής και Νότιας Ελλάδας, ήταν πολύ έξυπνες, καινοτόμες και τα παιδιά κυριολεκτικά «μάγεψαν» το κοινό, την κριτική επιτροπή και τους πολιτικούς που την επισκέφθηκαν. Οι μαθητές και οι μαθήτριες δέχθηκαν τα θερμά συγχαρητήρια του Προέδρου της Νέας Δημοκρατίας, κ. Κυριάκου Μητσοτάκη, του Υφυπουργού Παιδείας κ. Δημήτρη Μπαξεβανάκη και του Διευθυντή της Κοινοβουλευτικής Ομάδας της Ένωσης Κεντρώων, κ. Βασίλειου Σπύρου.\n1.Το βραβείο «Καλύτερη Εταιρεία» κέρδισε η μαθητική «Εικονική Επιχείρηση» ΗΕLM.E.T από τα Εκπαιδευτήρια Μπουγά στην Καλαμάτα. Με στόχο την προστασία των μοτοσυκλετιστών και την οδική ασφάλεια, τα παιδιά δημιούργησαν ένα σύστημα που συνδέει τη μοτοσυκλέτα με το κράνος και δεν παίρνει μπροστά η μηχανή εάν ο οδηγός δεν έχει φορέσει το κράνος του.\n2.Το βραβείο «Πιο καινοτόμο προϊόν» απονεμήθηκε στη μαθητική «Εικονική Επιχείρηση» WARN από το Λύκειο Κολλεγίου Ψυχικού. Η ομάδα υλοποίησε ένα σύστημα που τοποθετείται σε «τυφλά» σημεία των δρόμων και προειδοποιεί τόσο τον πεζό για την έλευση οχήματος όσο και τον οδηγό για τη διέλευση πεζού, έτσι ώστε να αποφεύγονται ατυχήματα.\n3.To βραβείο «Kαλύτερο Περίπτερο» κατέκτησε η μαθητική «Εικονική Επιχείρηση» ΟΜΗΡΟΣ-Ρίχνω φως στον Πολιτισμό από το 1ο ΕΠΑΛ Ασπροπύργου. Οι μαθητές και οι μαθήτριες δημιουργούν αντίγραφα αγαλμάτων για τα μουσεία έτσι ώστε τα άτομα με προβλήματα όρασης να μπορούν να τα αγγίζουν και ταυτοχρόνως να ακούν την ιστορία τους στα ελληνικά και τα αγγλικά.\nΑντίστοιχη εκδήλωση θα πραγματοποιηθεί την Παρασκευή 27 Απριλίου στο Mediterranean Cosmos στη Θεσσαλονίκη, στην οποία θα συμμετέχουν 600 μαθητές από 40 σχολεία της Βόρειας Ελλάδας. Η διάρκεια της Μαθητικής Εμπορικής Έκθεσης της Θεσσαλονίκης είναι 9:00-15:00.\nΗχηρό μήνυμα υπέρ της μαθητικής επιχειρηματικότητας από τον Κυριάκο Μητσοτάκη\nΠολύ θετικά για τη μαθητική επιχειρηματικότητα μίλησε στην εκδήλωση και ο Υφυπουργός Παιδείας, Δ. Μπαξεβανάκης. Μετά την περιήγησή του στα μαθητικά περίπτερα δήλωσε στην Υπεύθυνη Επικοινωνίας του ΣΕΝ/JA Greece, Μαρία Γιαννέτου: «Θέλω να δώσω πολλά συγχαρητήρια σε εσάς τους διοργανωτές, το Σωματείο Επιχειρηματικότητας Νέων/Junior Achievement Greece και τους καθηγητές που υλοποιούν το πρόγραμμα «Εικονική Επιχείρηση». Είναι εξαιρετικές οι προσπάθειες των παιδιών, είναι πολύ πρωτότυπες οι ιδέες, η φαντασία και η δημιουργικότητά τους με έχει καταπλήξει.»\nΗ μαθητική «Εικονική Επιχείρηση» ΗΕLM.E.T από τα Εκπαιδευτήρια Μπουγά στην Καλαμάτα\n← Previous Story Το μελλοντικό ΕΝΤ μικρός αδελφός του ΔΝΤ;\nNext Story → Υπό την αιγίδα του ΧΑ και το δεύτερο Ετήσιο Συνέδριο για το Χρηματοοικονομικό Αλφαβητισμό


Bloodcult Chronicles: Vampire Ecstacy - Dracula and his vampires in 110 years of immortal presence\nVampire Ecstacy - Dracula and his vampires in 110 years of immortal presence\nΗ ενασχόλησή μου με τον βαμπιρισμό ξεκίνησε όταν είδα στο σινεμά μια από τις καλύτερες ταινίες όλων των εποχών, κατά την άποψή μου. Δεν ήταν άλλη από το αξεπέραστο ‘Interview with a vampire’. Το σενάριο είναι βασισμένο στο ομώνυμο βιβλίο της γνωστής μας συγγραφέως, Anna Rice, και το cast απαρτίζεται από μεγάλους ηθοποιούς όπως ο Antonio Banderas, o Tom Cruise και o Brad Pitt. Δεν έχω λόγια να εκφραστώ για αυτό το αριστούργημα… Ίσως και να υπερβάλω, αλλά πραγματικά πιστεύω ότι πρόκειται για την καλύτερη βαμπιρική ταινία που γυρίστηκε ποτέ! Κορυφαίες ερμηνείες που μένουν αξέχαστες, ενώ η ταινία διακατέχεται από ένα γοτθικό συναίσθημα παράνοιας. Ατμόσφαιρα περασμένων εποχών με ομιχλώδη τοπία αναμιγνύεται με την τότε σύγχρονη εποχή, δημιουργώντας ανάμεικτα συναισθήματα. Ερωτισμός, ειρωνεία και δίψα για αίμα ανακατεύονται με την οργή, την εξαθλίωση και την παρακμή. Μια ταινία που πραγματικά άλλαξε τα δεδομένα του βαμπιρικού κινηματογράφου, οδηγώντας το σε πιο σοβαρές, ποιοτικές και ατμοσφαιρικές παραγωγές. Γενικά η δεκαετία του 90 θα μπορούσε να χαρακτηριστεί ως η πιο ποιοτική δεκαετία.\nΟι ταινίες οι οποίες έχουν ασχοληθεί με τον βαμπιρισμό είναι κυρίως οι horror, όπως γνωρίζετε, χωρίς να λείπουν βέβαια και αρκετές κωμωδίες, πορνό, κάποιες αστυνομικές ή μυστηρίου μέχρι και μελοδράματα.. Κάθε εποχή προσάρμοζε τα βαμπίρ στις τάσεις της. Το σύνολο των ταινιών και σειρώ που έχουν γυριστεί μέχρι σήμερα και έχουν βαμπιρικές αναφορές ανέρχεται σε 700 περίπου! Αρκετές από αυτές έχουν δυστυχώς χαθεί, κυρίως οι παλιές (περίπου 60-80). Ξεκινώντας λοιπόν θα βυθιστούμε σε μια εποχή που εμένα μου προκαλεί ένα μυστηριώδες συναίσθημα και μια περιέργεια, ίσως γιατί δεν μπορώ να καταλάβω το νόημα εκείνου του καιρού. Μιλάμε για χρονιά που ούτε οι παππούδες πολλών από εμάς δεν είχαν γεννηθεί, μιλάμε για 110 χρονιά πριν. Πολλοί πιστεύουν ότι το Nosferatu του 1922 ήταν η πρώτη βαμπιρική ταινία… ΛΑΘΟΣ. Υπάρχουν 40 περίπου ταινίες ή σειρές πριν από αυτήν! Οι βουβές βαμπιρικές ταινίες και σειρές της δεκαετίας του 1910 και του 1920 ήταν πολύ περισσότερες απ’ ότι αυτές της δεκαετίας του 30, του 40, και του 50! Δυστυχώς οι περισσότερες από αυτές χάθηκαν ή καταστράφηκαν, παίρνοντας μαζί τους τα πολύτιμα μυστικά τους και στερώντας μας την μαγεία τους. Ίσως να υπάρχουν κάποιες και να αποτελούν συλλογή κάποιου μανιακού, άλλες ίσως βρίσκονται σε εθνικά αρχεία η αρχεία εταιριών. Τουλάχιστον έμεινε το όνομα τους και κάποιες ελάχιστες αναφορές από κάποιους που τις είδαν τότε. Ας αφεθούμε λοιπόν αρχικά, σε μια εποχή σιωπής, σε ένα σκοτεινό, βουβό και σιωπηλό πεδίο. Welcome to the silent Era…\nΗ αρχή έγινε πολύ παλιά… Όλοι πιστεύουν ότι ο βαμπιρικός πυρετός ξεκίνησε με την έκδοση του βιβλίου του Bram Stoker (Dracula) το 1897. Τα σημάδια όμως εμφανιστήκαν πιο πριν με τα βαμπιρικά μυθιστορήματα, ποιήματα και κυρίως θεατρικές παραστάσεις. Το πρώτο βουβό δίλεπτο φιλμ που γυρίστηκε στην Γαλλία από τον μεγάλο George Melies και θεωρείται σήμερα η πρώτη horror ταινία που είδε η ανθρωπότητα! Στην ταινία αυτή εμφανίζεται σε κάποια σκηνή ένας βρικόλακας. Η ταινία αυτή λοιπόν βγήκε ένα χρόνο πριν το βιβλίο του Stoker και συγκεκριμένα το 1896! Δηλαδή 26 χρόνια πριν το εξπρεσιονιστικό κλασσικό, βουβό θρίλερ Nosferatu. Ο τίτλος αυτής της ταινίας είναι Le Manoir du Diable ή The Devil's Castle, The Devil's Manor, The Manor of the Devil, Le Chateau Haunte, The Haunted Chateau, The House of the Devil). Από κει και μετά βγήκαν αρκετά μικρά φιλμ που, είτε ήταν horror, είτε απλά αναφερόταν η εικόνα του βρικόλακα.\nΤο επόμενο σημαντικό φιλμ λεγόταν ‘Vampire of the coast’, που είναι και η πρώτη ταινία που τα βαμπίρ ήταν γυναίκες. Η εποχή από το 1896 μέχρι το 1910 θα μπορούσε να χαρακτηριστεί σαν εποχή της απλής εικόνας του ενθουσιασμού και της παρουσίασης, μια και το μικρό μήκος και οι ελάχιστες κινηματογραφικές γνώσεις του αρχικού στερεώματος δεν αφήναν περιθώριο για κάτι άλλο. Παρ’ όλα αυτά δεν ήταν και λίγες οι φορές που οι βρικόλακες εμφανίζονταν στην κάμερα σαν απλοί άνθρωποι και όχι με δόντια και τα σχετικά. Η εποχή του 1910 μέχρι το 1920 θα μπορούσε να χαρακτηριστεί ως βαμπιρικός πανικός μιας και βγήκαν γύρω στα 40 διαφορετικά φιλμ! Εκείνη την εποχή εμφανίστηκαν και οι πρώτες ταινίες που διαρκούσαν πάνω από μια ώρα, ενώ εμφανίστηκαν και οι πρώτες σειρές με πολλά βαμπιρικά επεισόδια. Η τάση και η μόδα της εποχής εκείνης ήταν πιο καλλιτεχνική παρά horror μιας και τα βαμπίρ εμφανίζονταν σαν να έπαιζαν θέατρο, και ήταν κυρίως γυναίκες, που κάποιες από αυτές χαρακτηριστήκαν και σαν sex symbols της εποχής του 1910. Δινόταν πολύ έμφαση στο χορό των βρικολάκων, στην ενδυμασία τους και στην ικανότητά τους να υπνωτίζουν και να παρασύρουν πλούσιους και δυνατούς άντρες. Τα πιο σημαντικά φιλμ εκείνης της εποχής ήταν το Δανέζικο ‘Vampyrdanseriden’ του 1911, το ιταλικό ‘Vampe di gelosia’ του 1912, το Αμερικάνικο ‘The vampire of the desert’ του 1913, το επίσης αμερικανικό ‘Vampires trail’ του 1914, τα φοβερά “A fool there was” και η καλλιτεχνική Γαλλική σειρά ‘LES VAMPIRES’ του 1915 (που κυκλοφορούν σήμερα σε DVD), το τρομακτικό Γερμανικό ‘Nacht des grauens’ του 1916, το Αμερικανικό ‘Jerry and the Vampire” του 1917, το Ιταλικό ‘La carezza del Vampiro του 1918, το Αυστριακό ‘Lilith and Ly’ του 1919 και τέλος το πρώτο φιλμ που τόλμησε να ονομαστεί “Dracula”, ένα χαμένο Ρωσικό του 1920.\nΗ επόμενη δεκαετία, του 1920, ήταν η αυτή που συνέδεσε άμεσα το βρικόλακα με το υπερφυσικό, τον τρόμο, το αποκρουστικό και το σατανικό. Ήταν τότε που έξω από τους πρώτους κινηματογράφους κατά την διάρκεια της προβολής περίμενε ασθενοφόρο για τις κυρίες που λιποθυμούσαν από το φόβο τους! Βγήκαν λιγότερες ταινίες από την προηγουμένη δεκαετία (γύρω στις 10) αλλά σαφώς καλύτερες και πιο ατμοσφαιρικές, με τα δόντια και τη μεταμφίεση-μακιγιάζ να κάνουν την εμφάνιση τους, ενώ οι ηθοποιοί έτειναν να ξεφύγουν από τα στενά πλαίσια του θεατρικού ρόλου. Τα πιο σημαντικά φιλμ εκείνης της εποχής ήταν το Ουγγρικό “Drakula halala” (που έχει χαθεί) του 1921, το γνωστό μας Γερμανικό “Nosferatu” του 1922, το Πολωνικό “Wampyri warszawy” του 1925, το κορυφαίο χαμένο Αμερικανικό “London after Midnight” του 1927, το Γαλλικό “Vampire du mode” του 1928, και τέλος το Αμερικανικό “Dracula” (.T Browning) του 1930.\nΗ επόμενη δεκαετία μπήκε πιο δυναμικά, ανοίγοντας τις πύλες του σκοτεινού, απόμερου πύργου που περιβάλεται από το ομιχλώδες νεκροταφείο. Τις πύλες αυτές άνοιξε ο αξεπέραστος «θεός» του βαμπιρικού κινηματογράφου, ο Bela Lugosi. Αν και με λίγες ταινίες στο δυναμικό της (περίπου 8) έδωσε μια πιο επαγγελματική όψη στην βιομηχανία του σινεμά. Το 1931 λοιπόν ήρθε μια από τις καλύτερες ταινίες που γυρίστηκε ποτέ. Μετά από την πολύ-αναμενόμενη παραχώρηση των δικαιωμάτων του βιβλίου του Stoker, βγήκε το επίσημο Dracula. Ο ίδιος ο Lugosi, χωρίς να το ξέρει είχε δημιουργήσει μια ολόκληρη σχολή. Τότε ξεκίνησαν τα ειδικά εφέ, οι καπνοί, τα νεκροταφεία, τα τρομακτικά μέρη και επιτέλους ο ήχος! Ο κινηματογράφος είχε κάνει ένα μεγάλο άλμα. Η τάση που επικράτησε τότε δεν ήταν όπως την προηγουμένη δεκαετία, με τις αποκρουστικές εμφανίσεις των βαμπίρ, εδώ βλέπουμε πάλι μια κυριλέ έκδοση της κουλτούρας του κακού. Τα βαμπίρ εδώ είναι γοητευτικοί ευγενείς, πλούσιοι, έξυπνοι και με μεγάλη μόρφωση. Παρατηρούμε αξεπέραστες πραγματικά ερμηνείες που μετράνε ακόμα και σήμερα! Την ίδια δεκαετία ξεκινάνε και οι ταινίες με τους τρελούς επιστήμονες και τα βαμπιρικά τους πειράματα. Κυριότερες ταινίες, εκτός του Δράκουλα, είναι το Γερμανικό “Vampyr” του 1932 με την φοβερή του ατμοσφαιρα, το αμερικανικο “The vampire bat” του 1933, τα επίσης αμερικάνικα “Mark of the vampire” του 1935, το “Dracula’s daughter” του 1936, το “The devil’s bat” του 1937.\nΚαθώς λοιπόν, ο ευρωπαϊκός κινηματογράφος, που εισήγαγε τον βαμπιρισμό, άρχισε να απομακρύνεται πολύ από αυτόν (παρότι συνέβαλε σημαντικά στη διαμόρφωσή του) στα πλαίσια του δεύτερου παγκοσμίου πολέμου, ο αμερικανικός κινηματογράφος, που πήρε το μονοπώλιο, άρχισε να ξεφτιλίζει λίγο τα πράγματα. Εκτός από τις αρχές τις δεκαετίας, που βγήκαν κάποιες καλές ταινίες, μετά γύρισαν τα πράγματα προς την κωμωδία και το καρτουνίστικο. Τα βαμπίρ πλέον αντί να τρομοκρατούν χάριζαν άπλετα γέλια προς το τέλος τις δεκαετίας. Ήταν ένα νέο είδος διασκέδασης, το black humor!! Οι ταινίες που σημάδεψαν την δεκαετία μαζί με το νέο ταλέντο «Dracula», τον John Caradine, ήταν το ‘Return of the Vampire’ του 1943 τα ‘Son of Dracula’ και ‘House of Dracula’ επίσης του 1943 και τα κωμικά ‘House of Frankenstein’ του 1944 και ‘Abbot and Costelo meet Dracula and Frankenstein’ 1948.\nΕννοείται βέβαια ότι καθώς περνούσαν τα χρόνια και όλα εξελίσσονταν, ήταν καιρός για μια νέα «εικόνα» του βαμπίρ! Η δεκαετία του 1950 προσάρμοσε τα βαμπίρ σε μια πιο space science fiction κατάσταση. Τα ταξίδια της ανθρωπότητας στο διάστημα έμελε να επηρεάσουν ακόμα και τα αγαπημένα μας βαμπίρ. Ο φόβος και το μυστήριο που έκρυβε το διάστημα μετατράπηκε σε τέρατα και space alien vampires! Επίσης τα αστυνομικά ήταν τις μόδας, με αποτέλεσμα αρκετές τότε βαμπιρικές παραγωγές να γυρίζονται σε αστυνομικά τμήματα και οι Vampire hunters να είναι ντέντεκτιβ και αστυνομικοί… Τα πρώτα έγχρωμα φιλμ εφευρέθηκαν και οι κινηματογραφικές εταιρίες αυξάνονταν με γοργούς ρυθμούς. Κάπου εκεί αρχισε να επανέρχεται επιτελούς και ο ευρωπαϊκός κινηματογράφος, με πρώτη την Ισπανία να εισέρχεται δυναμικά! Κάτι άλλο αξιοπερίεργο εκείνη την δεκαετία ήταν τα western με vampires! Στο τέλος της δεκαετίας αυτής έκανε την εμφάνιση της η Hammer Films, εμφανίζοντας ένα νέο αστέρι Δράκουλα.. Τον αξεπεραστο Christopher Lee.\nΤαινίες σταθμοί της δεκαετίας αποτελούν: Το Αμερικανικό ‘The thing from another world’ του 1951, το Τούρκικο ‘Dracula Instabulda’ του 1952, το Ισπανικό ‘El vampiro negro του 1953, το Ιταλικό ‘I vampiri’ του 1956, το Ισπανικό ‘The vampire’s Coffin’ του 1957, το κορυφαίο Αγγλικό ‘Horror of Dracula’ (με τον Chrstopher Lee) του 1958, το Ιαπωνικό ‘Lady vampire’ του 1959 και, τέλος, για πρώτη φορά και σχεδόν για τελευταία το Ελληνικό ‘Δράκουλας και Σια’ του 1959, μια κωμωδία με τον Χατζηχρήστο!\nΗ επόμενη δεκαετία, του 1960, ήταν πραγματικά ένα πολύ μεγάλο κεφάλαιο, τόσο για τις πολλές παραγωγές, όσο και για την ποικιλομορφία τους. Νέοι βαμπιρικοί σκηνοθέτες, όπως ο Rollin, εμφανιστήκαν, νέοι ηθοποιοί και γενικώς ο βαμπιρισμός αρχισε να «πουλάει». Σε αυτή την δεκαετία το horror sex εμφανίστηκε για πρώτη φορά και τα αποκαλυπτικά πλάνα είναι πολύ περισσότερα! Οι γυμνές βαμπίρες του Γάλλου Rollin, που ήταν κυρίως πορνοστάρ της εποχής, και οι αποκαλυπτικές Αγγλίδες της Hammer άρχισαν να παίρνουν τα μυαλά των τότε νέων. Ο Christopher Lee είναι ο άρχοντας αυτής τη δεκαετίας, μια και οι καλύτερες παραγωγές θεωρούνται οι δικές του. Μέσα βέβαια σε όλα αυτά, νέες σειρές στην τηλεόραση άρχισαν να προβάλλονται, και επίσης το βαμπιρικό σινεμά αρχισε να γίνεται παγκόσμιο! Μέσα βέβαια σε όλα αυτά, άρχισαν να εμφανίζονται και οι κακές παρακμιακές παραγωγές. Εδώ τα έχουμε όλα, καουμπόηδες βρικόλακες, κωμωδίες, υπερήρωες να δέρνουν και να εξοντώνουν βρικόλακες, διαστημικούς βρικόλακες, σειρές και σκοτεινά θρίλερ. Οι σημαντικότερες ταινίες της δεκαετίας είναι: το Αγγλικό ‘Brides of Dracula’ του 1960, το Μεξικανικό ‘Samson vs the vampire women’ του 1961, το Αμερικάνικο ‘Playgirls and the vampire’ του 1962, το Αγγλικό ‘Kiss of the vampire’ του 1963, το Αμερικάνικο ‘Last man on earth’ του 1964, το Γαλλικό ‘Rape of the vampire’ του 1965, το Αμερικάνικο ‘Planet of Vampires’ του 1966, το Ιταλικό ‘Fearless vampire killers’ του 1967, το Αγγλικό ‘Dracula has risen from the grave’ του 1968, και το Γαλλικό ‘The Nude vampire’ του 1969.\nΚαι φτάνουμε στην δεκαετία του 1970, όπου το βαμπιρικό σινεμά έφτασε στο απόγειο του! Οι ταινίες της δεκαετίας αυτής είναι σχεδόν αμέτρητες! Αν και σε αυτή τη δεκαετία υπήρχαν πραγματικά τα πάντα, το βασικό στοιχείο που κυριάρχησε εκείνη την εποχή ήταν το σεξ. Οι λεσβίες βαμπίρες και το ελεύθερο σεξ όλων των ειδών ανακατεύεται με σκοτεινά κάστρα και ανωμαλίες. Μαύροι βρικόλακες κάνουν την παρουσία τους και τα παιδιά των λουλουδιών βρικολακιάζουν μέσα σε μια παραζάλη! Οι σουρεάλ και οι μαστουροταινίες επηρεασμένες από την τάση της εποχής κάνουν επίσης την εμφάνιση τους. Μια εικόνα της εποχής θα μπορούσε να είναι γυμνές πανέμορφες βαμπίρες σε ένα κάστρο να τρώνε παράνομα ζευγάρια σε ένα όργιο. Παραγωγές από όλες τις χώρες κατακλύζουν τους κινηματογράφους και γίνονται μόδα και στυλ. Ροκ και μέταλ μπάντες βγάζουν τραγούδια εμπνευσμένα από τις ταινίες αυτές και όλη η φάση μοιάζει να είναι ένα διαστροφικό όνειρο μιας απελευθερωμένης εποχής. Οτιδήποτε μπορεί να αναμιχθεί με τον βαμπιρισμό γίνεται, και τα παραδείγματα είναι αμέτρητα. Ο βαμπιρισμός κατακλύζει σχεδόν όλες τις ηπείρους, ενώ νέοι ηθοποιοί «Δράκουλες» και «Μπάθορυ» εμφανίζονται κάθε μέρα! Μέσα σε όλο αυτόν τον χαμό, κάπου προς το τέλος της δεκαετίας, αρχίζουν τα πράγματα να ξεφεύγουν από την ατμόσφαιρα και να μετατρέπονται σε πιο ρεαλιστικές καταστάσεις και με πιο gore και ακραία σκηνικά. Ο Christopher Lee έχει εγκαταλείψει πλέον το ρόλο του και οι ατμοσφαιρικές παραγωγές εξαλείφονται… Επίσης τα πρώτα hardcore porno με βρικόλακες είναι πια γεγονός! Θεωρείται μέχρι και σήμερα το απόγειο του βρικολακισμού. Οι ταινίες που σημάδεψαν αυτή τη δεκαετία είναι: το Aαγγλικό ‘Taste the blood of Dracula’ του 1970, το αμερικάνικο ‘Blacula’ του 1972, το τελευταίο του Lee ‘Satanic rites of Dracula’ του 1973, το αγγλικό ‘Vamyres’ του 1974, το Ιταλικό ‘Dracula in Brianzia’ του 1975, το μοναδικό του 1976 ‘Dead of the night’, το ιταλικό ‘Martin’ του 1977, το ‘Count Dracula’ του 1978 και το Αμερικάνικο ‘Salem’s Lot’ του 1979…\nΚαι φτάνουμε λοιπόν στην δεκαετία των 80s, η οποία άλλαξε τελείως, σε σχέση με την προηγουμένη, και μπορούμε να πούμε ότι παράκμασε και λίγο, τον βαμπιρικό κινηματογράφο, όπως άλλωστε είχε γίνει και σε παλαιότερες δεκαετίες. Εννοείται ότι το κλίμα της εποχής δεν άφηνε και πολλά περιθώρια για σπίτι και Horror ταινία! Για το λόγο αυτό είχαμε και την αισθητή μείωση των παραγωγών αυτών. Κάποιοι άλλοι βέβαια έπιασαν την τάση και έβγαλαν αρκετές κωμωδίες που έγιναν ανάρπαστες τότε. Οι χώρες που κυριάρχησαν στις παραγωγές τότε ήταν μόνο οι ΗΠΑ και η Κίνα! Ο χαβαλές και η νίντζα εκείνη την εποχή αποτέλεσαν ένα ωραίο έδαφος για την συνέχιση των βαμπίρ. Ατελείωτα γέλια πέφτουν με την παρακμή αυτή, εισάγοντας το καράτε των ninja vampire, των robo vampire και τις αμερικάνικες φτηνές κωμωδίες. Το ροκ-μέταλ και το πάνκ επηρέασαν επίσης αρκετά την δεκαετία αυτή με αποτέλεσμα να δημιουργηθούν και οι λεγόμενες βαμπιρικές συμμορίες νέων μηχανόβιων και μη, ουσιαστικά κάτι τελείως καινούργιο που δεν υπήρχε στις προηγούμενες δεκαετίες. Με λιγότερες παρακμιακές παραγωγές στο πλευρό της, η δεκαετία θα μπορούσαμε να πούμε ότι ξεκίνησε με κάποια σοβαρά έργα στις αρχές και μετά το έριξε τελείως στην πλάκα. Κάτι άλλο αξιοπερίεργο ήταν ότι μπορεί να ήταν μια εποχή πλήρους σεξουαλικής απελευθέρωσης, αλλά στις παραγωγές τότε μειώθηκε υπερβολικά το σεξ στον βαμπιρισμό! Ταινίες σταθμοί της δεκαετίας θεωρούνται: Το ‘Mama Dracula’ του 1980, το ‘Saturday the 14th’ του 1981, το “Dracula Rises From His Coffin” του 1982, το ‘The Hunger’ του 1983, το ‘A Polish Vampire in Burbank’ του 1984, το ‘Fright night’ του 1985, το ‘Mr Vampire ΙΙ’ του 1986, το ‘Lost boys’ του 1987, το “My Best Friend Is a Vampire” του 1988, και το κορυφαίο Αγγλικό ‘I bought a vampire motorcycle’ του 1989.\nΚαι έτσι φτάνουμε στην αγαπημένη μου δεκαετία, του 1990… Μια εποχή που ανύψωσε τον βαμπιρισμό στα ποιοτικά επίπεδα, σε δημεία που είχε ξαναβρεθεί μόνο κατά το 1930! Με κορυφαίους ηθοποιούς, πανάκριβες ταινίες, αληθοφανή εφέ και μια ξερή ωμότητα στις ακραίες σκηνές, οι παραγωγοί για ακόμα μια φορά βρέθηκαν να εξυμνούν τα παιδιά της νύχτας, αφήνοντας μίλια πίσω τις παρακμές του 80! Οι γοτθικές ατμόσφαιρες, τα απίστευτα τοπία και οι κορυφαίες ερμηνείες που είδαμε τότε, δύσκολα επαναλαμβάνονται. Ψυχρά νεκροταφεία, ονειρικά κάστρα, έντονες καταστάσεις συναισθηματικά φορτισμένες και πλήρη ωμότητα! Οι σκηνές των ταινιών αυτών έχουν χαραχθεί στις μνήμες μας τόσο πολύ, που μερικές φορές θυμόμαστε και ατάκες από αυτές. Με περισσότερο ρεαλισμό και σοβαρότητα, τα βαμπίρ των 90s κατάφεραν να πείσουν πολλούς και να επηρεάσουν για ακόμα μια φορά τον ακραίο μουσικό χώρο. Είναι γνωστό ότι όλες οι Atmospheric-Goth μπάντες ξεκίνησαν τότε! Άλλο φαινόμενο της εποχής εκείνης ήταν οι βαμπιρικές σειρές όπως την ‘Buffy’ που κράτησαν χρόνια. Πέρα βέβαια από τις παραπάνω παραγωγές εμφανίστηκαν και κάποιες αξιόλογες κωμωδίες, λίγο φτηνές και παρακμιακές, κατά το τέλος της δεκαετίας κάποιες action, και τέλος ένα νέο είδος Αμερικάνικο…Τα Desert Vampires…\nΟι σημαντικότερες ταινίες θεωρούνται: Το ‘Sundown: Vampire in Retreat’ του 1990, το Ρουμάνικο ‘Subspecies’ του 1991, το αξεπεραστο (και καλύτερο) ‘Βram Stokers Dracula’ του 1992, το τρομερό ‘Cronos’ του 1993, το καλύτερο (για μένα) όλων των εποχών ‘Interview with a Vampire’ του 1994, η φοβερή κωμωδία ‘Dracula Dead and loving it!’ του 1995, το πρώτο desert vampire του Ταραντίνο ‘From Dusk till dawn’ του 1996, το πολύ ποιοτικό ‘Vampire Journals’ του 1997, το πρώτο action vampire το ‘Blade’ του 1998, και τέλος το ‘Cold Hearts’ του 1999.\nΦτάνουμε λοιπόν στο 2000 και την νέα χιλιετία που εννοείτε ότι θα άλλαζε παλι όλη την τάση και θα την προσάρμοζε στα νέα δεδομένα. Αυτό που σαν πρώτη ματιά βλέπω και από την ταινιοθήκη μου είναι ένας τεράστιος πραγματικά όγκος ταινιών. Αυτό από ότι καταλαβαίνετε δεν είναι και καλό, μια και το 70% από αυτές είναι άθλιες σε απερίγραπτο βαθμό! Όλες αυτές οι γελοιότητες είναι το αποτέλεσμα του «πιάνω την κάμερα με 5 φίλους και 3 πόρνες και βγάζουμε ταινία». Άλλη αιτία είναι οι πραγματικά φτηνές πολυάριθμες παραγωγές και η παντελής έλλειψη έμπνευσης, ατάλαντοι ηθοποιοί και ένας γενικώς αχταρμάς οπού δεν ξεχωρίζεις ζόμπι από βαμπίρ και λυκανθρώπους. Ευτυχώς όμως βγήκαν και λίγες καλές παραγωγές που σώζουν την κατάσταση. Σε αυτή τη δεκαετία τα βαμπίρ στις καλές παραγωγές θα λέγαμε ότι είναι αρκετά επηρεασμένα από κόμικς (Marvel), action, animae, με αρκετά στοιχεία και τεχνοτροπία Matrix και από αρκετή δόση cyber σύγχρονης τεχνολογίας. Η νέα αυτή τάση έμελε να επηρεάσει για ακόμα μια φορά τον μουσικό χώρο. Αυτό το μαρτυρούν οι πολυάριθμες electro-Industrial μπάντες που ξεφυτρώνουν από παντού. Τέλος, παρατήρησα παρά πολλές πορνοπαραγωγές με βαμπίρ. Πιστεύω ότι κατά ένα μεγάλο ποσοστό ο βαμπιρισμός που ζούμε τώρα απευθύνεται σε μικρές ηλικίες. Δεν θα έλεγα ότι δεν μου αρέσουν οι ταινίες της δεκαετίας που διανύουμε, αλλά αυτό που πραγματικά λείπει από εδώ είναι το dark feeling και η ποιότητα που υπήρχε στην προηγουμένη δεκαετία! Οι ταινίες που έχουν χαρακτηρίσει ως την ώρα αυτή τη δεκαετία είναι: το πολύ καλό ‘Shadow of vampire’ του 2000 το ‘The Breed’ του 2001, το φοβερό (για μένα) ‘Dark Prince’ του 2002, εννοείται το καλύτερο ως τώρα ‘Underworld’ του 2003, το μέτριο (παλι για μένα) ‘Van Helsing’ του 2004, για το 2005 παλι το ‘Underworld Evolution’, το ‘Bloodrayne’ του 2006 και τέλος, μέχρι αυτή την ώρα που γράφω, το ‘Daywatch’ του 2007.\nΌπως καταλαβαίνουμε λοιπόν, η κάθε δεκαετία έχει ένα ξεχωριστό χαρακτήρα όσον αφορά τον βαμπιρισμό στον κινηματογράφο. Βέβαια δεν πρέπει να ξεχνάμε ότι πολλές φορές αυτές οι ταινίες επηρεάζουν την μουσική που ακούμε και εμάς αναπόφευκτα, αφού η πραγματική ζωή βρίσκεται στο σκοτάδι και στους ύμνους του, κατρακυλάμε στην νέα αυτή τάση και φάση!\nΚολιοδήμος, Δ., Ο Κόμης Δράκουλας στην οθόνη\nΓιαννουλάκης, Π., Βρικόλακες\nΕτικέτες Bloodcult #7, Cinema, Lord Kain, Vampires


5 Οκτ 2017 , Από: Γιάννης Κωστίκας\nΤο Smallville αποτέλεσε μία από τις μεγαλύτερες επιτυχίες του τηλεοπτικού δικτύου CW και διήρκεσε δέκα σεζόν, από το 2001 έως το 2011. Αναμφίβολα απέκτησε πολλούς φαν και πολλοί πρωταγωνιστές της σειράς αγαπήθηκαν ιδιαίτερα. Είναι η μόνη πρόσφατη σειρά που ασχολήθηκε με τον Άνθρωπο από Ατσάλι (Superman) έως τώρα και μας έδειξε τις περιπέτειες του Clark Kent μέχρι να ανακαλύψει τις υπερδυνάμεις του και την αποστολή του να σώσει την Γη. Μετά το τέλος της σειράς, κάποιοι από τους πρωταγωνιστές κατάφεραν να συμμετάσχουν και σε άλλα τηλεοπτικά πρότζεκτ, ενώ άλλοι σε λιγότερα, δίχως να καταφέρνουν να αποτινάξουν από πάνω τους τον ρόλο τους στο Smallville.\nΩς Clark Kent, o Tom μας απασχόλησε πάρα πολλές σεζόν προσπαθώντας να σώσει τον κόσμο. Ωστόσο με το τέλος του Smallville δεν κατάφερε να κάνει πολλές επιτυχίες. Η αλήθεια είναι ότι ο ίδιος θα μείνει πάντα στο μυαλό μας ως Clark και αυτός ο ρόλος ίσως τον στιγμάτισε. Το Smallville ήταν η πρώτη του τηλεοπτική δουλειά ενώ είχε ήδη ξεκινήσει την καριέρα του ως μοντέλο. Όλα αυτά τα χρόνια ήταν στο επίκεντρο αλλά με το τέλος της σειράς ο ίδιος επέλεξε να απέχει από πολλά τηλεοπτικά δρώμενα. Η πρώτη του δουλειά μετά το Smallville ήταν ο ρόλος του ως ο μυστικός πράκτορας Roy Kellerman στην δραματική ταινία Parkland. Έκτοτε το 2014 συμμετείχε στην ταινία Draft Day και το 2016 στην ταινία The Choice ενώ έχει κάνει και κάποιες guest εμφανίσεις σε διάφορες σειρές.\nΣτο Smallville ενσάρκωνε την Lana Lag και για τις περισσότερες σεζόν αποτελούσε την αγαπημένη του Κλαρκ Κεντ. Με το τέλος της σειράς πρωταγωνίστησε στην ταινία Street Fighter: The Legend of Chun-Li και στην μίνι-σειρά Ben-Hur. Πέρα από έναν μικρό ρόλο στην σειρά Chuck, πρωταγωνίστησε και στην σειρά Beauty and The Beast που ολοκληρώθηκε πέρυσι μετά από τέσσερις σεζόν.\nΟ Aaron ενσάρκωνε τον φωτογράφο Jimmy Oslen ενώ στην όγδοη σεζόν αποχώρησε από την σειρά καθώς σύμφωνα με το σενάριο ο Jimmy πεθαίνει. Ο Aaron από τότε έχει συμμετέχει σε διάφορες τηλεοπτικές παραγωγές όπως Fringe, Lost Girl και In Plain Straight. Ο βασικός ρόλος ήρθε ως πράκτορας Steve Jinks στην σειρά Warehouse 13 ενώ τώρα πρωταγωνιστεί στην σειρά Killjoys.\nΑποτελούσε την Supergirl της ιστορίας, ωστόσο από την έβδομη σεζόν άρχισε να εμφανίζεται σποραδικά στην σειρά. Ο λόγος: από το 2009 είχε πρωταγωνιστικό ρόλο στην σειρά V η οποία τελικά ακυρώθηκε το 2011. Αργότερα έκανε guest εμφανίσεις στις σειρές Family Guy, White Collar και Haven ώσπου ήρθε ξανά ο πρωταγωνιστικός ρόλος στην σειρά Bitten. Με το τέλος της σειράς έκανε guest εμφάνιση στην τωρινή σειρά της Supergirl που την υποδύεται η ηθοποιός Melissa Benoist. Έτσι είναι από τις ηθοποιούς που, ενώ πριν υποδύθηκαν σούπερ ήρωα, στην συνέχεια έκαναν guest σε άλλη σειρά με σούπερ ήρωα.\nΥποδύθηκε τον θετό πατέρα του Κλαρκ που πέθανε στο 100ο επεισόδιο από καρδιακή προσβολή. Φυσικά είχε ξεκινήσει την καριέρα του πριν το Smallville σε κάποιες σειρές. Με το τέλος της σειράς εμφανίστηκε σε αρκετές άλλες όπως 90210, Desperate Housewives και The Secret Life of the American Teenager ενώ πλέον πρωταγωνιστεί στην σαπουνόπερα The Haves and the Have Nots.\nΟνομαζόταν Lionel Luthor και ήταν ο πατέρας του βασικού ανταγωνιστή της σειράς Lex Luthor. Αν και ο ίδιος, πριν την σειρά είχε πάρει μέρος σε αρκετές σειρές με πιο μικρούς ρόλους, με το τέλος της έκανε ελάχιστες εμφανίσεις. Πρόσφατα εμφανίστηκε ως guest στην σειρά Agent Carter ενώ αργότερα και στην ταινία We Go On.


Bιβλία για το καλοκαίρι: "Τα παιδιά του τελευταίου θρανίου", εκδόσεις ΚΑΛΕΝΤΗ - iporta.gr\niporta.gr / 23 Ιουνίου 2013 / 1 Comment\nΣυγγραφέας: Ιφιγένεια Μαστρογιάννη, τιμή: 12 ευρώ. Νεανική λογοτεχνία.\nΤο βιβλίο της Ιφιγένειας Μαστρογιάννη […] ευτυχώς διαφέρει. Και όσον αφορά την ποιότητα της γραφής και όσον αφορά την πλοκή και τα αισθήματα, που δείχνουν αρκετά γνήσια και πλούσια επίσης. […] Εντέλει ένα καλό, εφηβικό, μοντέρνο μυθιστόρημα, έντιμο ως προς τις προθέσεις της συγγραφέως. – Ελένη Σαραντίτη, Ελευθεροτυπία\nΗ Ιφιγένεια Μαστρογιάννη σπούδασε Φιλολογία στο Πανεπιστήμιο της Αθήνας. Έχει δημοσιεύσει διηγήματα και άρθρα παιδαγωγικού περιεχομένου σε εφημερίδες και περιοδικά. Το 1997 τιμήθηκε με το πρώτο βραβείο Ιπεκτσί για την ποιητική συλλογή O ναός του Καλοκαιριού. Έχει επίσης γράψει το μυθιστόρημα για εφήβους Ο Πρίγκιπας με τα Κρίνα, το οποίο θα επανακυκλοφορήσει από τις εκδόσεις Καλέντη, καθώς και τα βιβλία Το Παραμύθι με τις Ξεχασμένες Λέξεις (το οποίο εντάχθηκε στη λίστα των White Ravens) και Χάρτινη Αγκαλιά (υπό έκδοση).\n20 Ιουλίου 2015 at 02:32


Δράμα: Συγκλονίζει ο πατέρας του 27χρονου ανεμβολίαστου που πέθανε – Μας τρώνε οι τύψεις που δεν έκανε το εμβόλιο | Εφημερίδα "Στόχος" - Stoxos newspaper\nΔράμα: Συγκλονίζει ο πατέρας του 27χρονου ανεμβολίαστου που πέθανε – Μας τρώνε οι τύψεις που δεν έκανε το εμβόλιο\nΤην τελευταία του πνοή άφησε το βράδυ της Τετάρτης στο νοσοκομείο της Καβάλας ένας 27χρονος από τη Δράμα. Οι γιατροί και νοσηλευτές είναι συγκλονισμένοι, βλέποντας νέους ανεμβολίαστους να καταλήγουν παρά τις υπεράνθρωπες προσπάθειες να τους σώσουν.\nΟ πατέρας του 27χρονου Γιώργου μίλησε στο LIVE NEWS και συγκλονίζει. «Ήταν δύο μέτρα παλικάρι, υπηρέτησε στις ειδικές δυνάμεις» ανέφερε.\n«Αυτό δεν μπορώ να το χωνέψω και τώρα με τρώει αυτό που δεν πήγα το παιδί να το κάνω εμβόλιο εγώ γιατί καθόμασταν και ακούγαμε μήπως έχει παρενέργειες. Τώρα μας τρώνε οι τύψεις που δεν το κάναμε, μπορεί να είχε βοηθήσει το εμβόλιο» πρόσθεσε.\n«Τον είχαμε εδώ στο σπίτι με τον κορονοϊό 2-3 μέρες, πηγαίναμε με γάντια, με στολές, με τέτοια μέσα, γιατί έπρεπε κάποιος να τον εξυπηρετήσει, γιατί είναι τυφλός.\nΤον πήγαμε εδώ στην Δράμα στο νοσοκομείο, ώρα ανάγκης, ιδίως με το οξυγόνο. Αναγκαστήκαμε να τον πάρουνε να τον πάνε στην Καβάλα, στο διπλανό νοσοκομείο» δήλωσε ο πατέρας του 27χρονου.\n«Εγώ και η σύζυγός μου είχαμε κάνει το εμβόλιο και τώρα με τρώνε οι τύψεις που δεν το έκανα. Έπρεπε να τον πάρω εγώ από το χέρι και να πάμε. Αλλά φοβόταν η σύζυγος τις παρενέργειες, γιατί χτύπησε άσχημα το παιδί» κατέληξε.